open-index/open-wikipedia-markdown huggingface dataset:
湯馬仕小火車之全明星巡遊

《**湯馬仕小火車之全明星巡遊**》（**きかんしゃトーマス オールスター☆パレード**）係2022年日本一套動畫電影。

## 睇埋
* 《火車頭日記》

## 拎
* 
* 
* 
* 
*
懲罰Mee

**懲罰Mee**，簡稱**Mee**，又叫**Mee懲罰師**，係香港舊時一個消費優惠平台，喺2021年5月推出，參與嘅商戶都係黃色經濟圈嘅成員。用戶可以透過Mee嘅流動應用程式，搵到參與嘅商戶，同享用商戶提供嘅優惠。Mee個名啟發自牛奶公司嘅yuu，而佢嘅長遠目標係希望打破yuu同OpenRice嘅壟斷。

2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。警方又話佢哋透過營運「懲罰Mee」，賺錢支持流亡海外嘅香港眾志創黨主席羅冠聰從事危害國家安全嘅活動。7月7號，懲罰Mee個流動應用程式已經用唔到，Google Play同App Store都已經搵唔到，而Facebook同Instagram專頁亦入唔到。

## 參考

## 出面網頁
*懲罰Mee
寵物小精靈傳說：阿爾宙斯

**寵物小精靈傳說：阿爾宙斯**（）係一隻 2022 年出嘅動作 RPG，屬《寵物小精靈系列》。
陳漢瑋 (搞清楚)

**陳漢瑋**可以係：
* 陳漢瑋（1969-），馬來西亞演員
* （1997-），星加坡足球員
貝爾臣

**莊·格力哥利·貝爾臣**（，）係美國生意人，2006/07年成爲英倫足球會米禾爾足球會班主，帶球隊由英格蘭甲組足球聯賽升上英格蘭冠軍足球聯賽。

## 屋企人
* 老婆Amy
* 三名仔女Jennifer、James同 Elizabeth

## 死
2023年7月4號，貝爾臣一個人揸住架。到朝頭早未夠8點鐘，架車喺麻薩諸塞州畀人發現失控撞樹，貝爾臣當場證實死亡，終年70歲。

## 攷

## 出面網頁

類:美國生意人
類:哈佛大學舊生
類:紐約大學舊生
類:交通意外死者
香港政府公務員建屋合作社

**香港政府公務員建屋合作社**（），簡稱**公務員合作社**、**公務員樓**，係戰後香港公務員嘅房屋福利。1950年代，香港政府推出咗長俸公務員房屋福利計劃，公務員合作社係其中一環。由至少10個公務員組成合作社，之後政府以優惠價錢批地畀合作社起樓（最初係地價一半，後嚟變成三分一），政府重會借錢畀合作社嚟交地價同建築費。計劃喺1970年代停過，到1980年代又開始返，最後到80年代中期先至真正取消。期間總共成立咗238個合作社，起咗5000幾個單位。

## 歷史
1952年，香港政府為咗提供畀本地公務員房屋福利，參考咗外國嘅合作社房屋，推行「公務員建屋合作社計劃」。首先由唔少過10個公務員組成合作社，之後佢哋要交計劃書，同政府交代成個起屋計劃，重要證明到自己日後係可以還到錢畀政府，起好樓之後，單位嘅業權屬於合作社。

1956年，作為第一個試點嘅西環寶翠園落成。

1987年，為咗回應合作社社員嘅要求，政府推出咗合作社解散嘅機制，訂明要全體社員同意，合作社先可以解散，後來到1993年，門檻調低到75%社員支持就可以解散。喺2016年嘅立法會文件顯示，全香港仍然有52個合作社未解散。

1990年代開始，隨住合作社解散，一啲公務員樓開始畀發展商收購重建，最出名嘅例子就係第一個落成嘅項目寶翠園。而合作社業權同埋補地價問題，令公務員樓重建速度緩慢，土瓜灣美善同道、九龍塘、西灣河等地仍然有好多公務員樓。

值得一提嘅係，政府喺1960年代有另一個叫做「政府為公務員興建樓宇計劃」，計劃得兩個項目落成（龍翔苑同康利苑），雖然來自唔同計劃，但一般大眾都叫佢哋做公務員樓。

## 分佈
238個合作社總共有245幢樓（有啲合作社唔止會用到1幅地），大部分用喺市區，尤其是九龍城區佔最多：

* 中西區：10
* 灣仔區：34
* 東區：49
* 南區：7
* 油尖旺區：16
* 深水埗區：17
* 九龍城區：108
* 觀塘區：1
* 荃灣區：1
* 葵青區：1
* 沙田區：1

## 睇埋

* 寶翠園
* 昇御門
* 一號九龍山頂
* 香島

## 參考
脫脫

**脫脫**（，），蒙古**蔑兒乞氏**，字**大用**。係元末權臣伯顏嘅侄哥，惠宗朝丞相、太師。

佢曾參與治黃河、平紅巾軍等事件，至正年間編修《宋史》、《遼史》同《金史》，亦係喺脫脫督導之功，史稱「**脫脫更化**」。
極速快感：熱焰

**極速快感：熱焰**（英文：Need for Speed Heat），係由藝電開發嘅競速遊戲，2019年推出。

## 參考


## 出面網頁
*極速快感：熱焰影片
極速快感：桀驁不馴

**極速快感：桀驁不馴**（英文：Need for Speed Unbound），係由藝電開發嘅競速遊戲，2022年推出。

## 參考


## 出面網頁
*極速快感：桀驁不馴影片
極速快感：極限邊緣

**極速快感：極限邊緣**（英文：Need for Speed Payback），係由藝電同埋NEXON開發嘅競速遊戲，2017年推出。

## 參考


## 出面網頁
*
*極速快感：極限邊緣影片
鋼鐵蟲師5

**鋼鐵蟲師5**（英文：Metal Slug 5），係由SNK開發嘅動作遊戲，喺2003年推出。

## 參考


## 出面網頁
*鋼鐵蟲師維基鋼鐵蟲師5
*鋼鐵蟲師5影片
*鋼鐵蟲師5線上遊戲
水電

**水電**可以係

*海水電池，日本設計嘅一隻，加海水就用得嘅緊急電池
*鉛酸電池嘅一個叫法
*水電工程
*屋企涉及水喉同電力裝置嘅統稱
奪寶奇兵之命運輪盤

《**奪寶奇兵之命運輪盤**》（）係一套2023年上畫嘅美國電影，奪寶奇兵系列第五套作品，由占士曼高執導，夏里遜福、菲比布烈治、安東尼奧班達拉斯、麥斯米基辛、尊懷士戴維斯、湯瑪士基斯曼、托比鍾斯主演。
合桃鉗同老鼠王

《**合桃鉗同老鼠王**》（）係出自 1816 年嘅普魯斯嘅一個故仔。

## 情節大綱

## 影響

舉世聞名嘅芭蕾舞劇《合桃鉗》，就係改編自《合桃鉗同老鼠王》嘅。
酸鹼度試劑

**酸鹼度試劑**，又叫**pH試劑**、**酸鹼指示劑**，係用嚟度酸鹼度（pH）嘅試劑，唔同酸鹼度會顯示唔同嘅色水。

為咗方便用，亦有預先咗酸鹼度試劑嘅試紙。
染料

**染料**係有色水嘅物質，可以將色水鎖定喺其他物質（譬如布）度。
## 睇埋
*顏料
*染布
*染髮
清華大學附屬中學

**清華大學附屬中學**（**Tsinghua University High School**），簡稱清華附中，系中國北京市海淀區嘅一所高級中學，成立於1915年，前身系成志學校。。清華附中已成為教育部直屬大學附中、北京市重點中學、國家級體育傳統項目學校、中國數學奧林匹克委員會「中學生數學奧林匹克培訓基地」。先後被國家教委和北京市評為「德育先進校」、「北京市校園環境示范校」、「北京市首批示范性普通高中」。

清華附中與北京大學附屬中學、中國人民大學附屬中學、北京101中学、北京市十一学校同首都师范大学附属中学啱「海淀六小強」。

## 历史

1915年，创建的成志学校係清华附中嘅前身。

1939年，成志學校隨清華大學南遷成為西南聯大附中嘅一部分。

1946年，成志學校遷回北平復校，分為初中、小學兩部分。

1952年，成志學校嘅初中部與燕京大學附屬學校中學部合並，更名為清華大學附設中學。

1958年，清華大學附設工農速成中學並入清華大學附設中學。

1960年，清華大學附設中學擴建為清華大學附屬中學，增設高中，初高中均面向全市招生，成為一所完全中學。

1978年，成立清華大學附屬中學二部，後更名為清華大學第二附屬中學，簡稱清華二附中。

1994年，清華大學附屬中學與北京47中學手拉手共建清華大學附屬中學分校（高中部）。

1999年，清華二附中並入清華附中。

2002年，清華大學附屬中學與深圳清華研究院、清華大學附屬小學一起喺深圳創辦了深圳清華實驗學校。

2003年，成立民辦公助性質嘅清華大學附屬初級中學。

2004年，清华大学附属中学终止同47中的共建，撤销清华附中分校。

2009年，成立清華大學附屬中學國際部。

2010年，與朝陽區教委合作創辦「清華大學附屬中學朝陽學校」。

2010年，與昌平區教委合作創辦「清華大學附屬中學昌平學校」。

2011年，「清華大學附屬初級中學」更名為「清華大學附屬實驗學校」。

2012年，與海淀區教委合作，承辦北京市永豐中學，更名為「清華大學附屬中學永豐學校」。

2012年，與海淀區教委合作，承辦北京市上地中學，更名為「清華大學附屬中學上地學校」。

2013年，根據清華大學與陝西省政府省校合作嘅精神，清華大學附屬中學和陝西省西咸新區秦漢新城管委會簽訂合作辦學意向，成立清華大學附屬中學秦漢學校（陝西省秦漢中學），2014年開始招生。

2014年，與豐台區教委合作，承辦太平橋中學和首科花園小學，更名為「清華大學附屬中學豐台分校」。

2015年，承接北京市優質高中資源市級「統籌二」項目，建立清華大學附屬中學奧森校區與將台路校區。

2015年，「北京市海淀區豐聯小學」並入清華大學附屬中學永豐學校，並改稱為「清華大學附屬中學永豐學校小學部」。

2016年，發起並設立了「北京市清華大學附屬中學教育基金會」。

2017年，承辦「北京市海淀區清河第五小學」，並更名為「清華大學附屬中學上地小學」。

2019年，清華附中在位於天宮院嘅北京市大興區第二職業學校原址開辦12年一貫制嘅「清華大學附屬中學大興學校」。

## 對外交流
2014年5月14日，與美國（Asheville School）2014年5月14日，與美國阿什維爾中學（Asheville School）簽署合作協議。根據協議，阿什維爾中學將協助清華附中喺合作辦學項目中開發和使用阿什維爾中學為其學生開設嘅標准課程，特咪系科學和數學領域開設嘅課程以及阿什維爾中學喺人文和藝術領域嘅課程教學中采用嘅標准方法，為清華附中學生提供喺阿什維爾中學參加夏季課程和文化活動嘅機會。清華附中將協助阿什維爾中學開發有益於其學生、教職工和校友嘅文化和教育項目，並提供其喺中國參加相關活動嘅機會。

## 相关事件

* 清华大学附属中学红卫兵

## 參考

* 北京市高中示范校列表

## 外部連結
清华大学附属中学官方网站 

## 参考资料
硬皮快勞

**硬皮快勞**又叫**硬皮文件夾**，係寫字樓常見嘅文儀用品，用嚟保存打窿嘅文件。
ERROR暑期自作業

《**ERROR暑期自作業**》（）係香港MakerVille製作嘅綜藝節目，全星暑假系列之一，由ERROR主持，2023年7月21號到8月25號逢禮拜五21:30-22:30喺香港電視娛樂ViuTV播。呢個節目亦係「全星暑假系列」入面唯一有6集（其他都係得5集）播出。

## 每集一覽

## 軼事
*主持吳保錡喺2023年5月拍呢個節目嘅第1集嗰陣，認識咗擔任嘉賓嘅陳雪聰，到同年8月傳媒報道兩人拍拖。

## 出面網頁
*ViuTV：全星暑假 - ERROR暑期自作業
*MakerVille：全星暑假 - ERROR暑期自作業

## 電視節目變遷
牛油紙

**牛油紙**又叫**烘培紙**，係烘培用嘅紙，將要烘培嘅嘢食墊住先至放入焗爐。現代嘅牛油紙多數都會有矽膠塗層，令佢唔易黐底。
全日制COLLAR學院

《**全日制COLLAR學院**》（）係香港MakerVille製作嘅綜藝節目，全星暑假系列之一，由COLLAR主持，2023年7月26號到8月23號逢禮拜三21:30-22:30喺香港電視娛樂ViuTV播。

COLLAR呢次去日本除咗參與呢個團隊綜藝節目嘅拍攝，同時亦係為咗拍新團歌《idc》嘅MV。呢個節目亦係COLLAR變成七人組合後頭一個團隊綜藝節目。

## 每集一覽

## 註

## 睇埋
*《日本GAO芯假期》

## 出面網頁
*ViuTV：全星暑假 - 全日制COLLAR學院
*MakerVille：全星暑假 - 全日制COLLAR學院

## 電視節目變遷
行事曆

**行事曆**係種筆記簿，入面預先印咗一整年嘅日曆，方便記得乜嘢日子要做乜嘢事。
## 睇埋
*日記
囍帖

**囍帖**又寫做**喜帖**，係種請帖，請人去婚禮或者婚宴。喺中華文化入面，囍帖都會用到代表喜慶嘅紅色。西方就好多時用到代表神聖同純潔嘅白色。

由於收到囍帖就要做人情，所以囍帖又被俗稱「**紅色炸彈**」。
夏の競技

《**夏の競技**》（）係香港MakerVille製作嘅遊戲綜藝節目，全星暑假系列之一，2023年7月27號到8月24號逢禮拜四21:30-22:30喺香港電視娛樂ViuTV播。節目每集由唔同ViuTV藝人同其他藝人嘉賓參與，進行各種競技‎遊戲。

## 每集一覽

## 應援團

## 主題曲

## 註

## 出面網頁
*ViuTV：全星暑假 - 夏の競技
*MakerVille：全星暑假 - 夏の競技
*ViuTV：《夏の競技》主題曲MV

## 電視節目變遷
膠銀紙

**膠銀紙**又叫**膠鈔**，係用聚合物（多數係聚丙烯塑膠）整嘅銀紙，比起傳統用紙整嘅銀紙襟用。膠銀紙由澳洲發明，首先用落澳元銀紙，之後傳到世界唔同地方。
高樹三姐妹

《高樹三姐妹》係一部喺互聯網上流傳嘅中文翻譯日本鹹濕官能小說，作者係綺羅光，原者原本叫《美姉妹 恥辱の履歴書（下）》(1989)。內容係講名門高樹家三姐妹，26歲端莊少婦女冴香、23歲職場美女麗香、17歲美少女高中生優香，逐一墜入情色陷阱，成為性奴。

## 章回
**日文原著**
* 姦の女体改造
* 奴隷妻の掟
* 死に勝る污辱
* 地獄の对面
* 最後の獲物
* 陰慘たる弄虐
* 喪失の刻印
* 美姉妹．性奴の絆

**中文翻譯**
* 女體的改造
* 奴隷妻子的規則
* 地獄的凌辱
* 在地獄的相逢
* 最後的獵物
* 淫邪的虐待
* 喪失的烙印
* 美麗的姐妹性奴

## 攷

## 拎
* 綺羅光の世界
* France出版社
* 《高樹三姐妹》上篇
他和她的喵店長

《**他和她的喵店長**》（，製作嗰陣叫《**貓你老鋪**》）係香港電視廣播有限公司嘅資訊節目，由炎明熹做旁白，介紹香港唔同舊社區嘅「貓店長」。

節目有兩輯：第一輯喺2023年7月10號到7月21號逢禮拜一到五20:30到21:00喺J2播；第二輯（《**他和她的喵店長 2**》）喺2024年7月15號到7月26號逢禮拜一到五20:30到21:00喺TVB Plus播。
## 每集內容
### 第一輯

### 第二輯

## 相關節目
*尋找喵喵的故事（HOY TV有關貓店長嘅節目）

## 出面網頁
*他和她的喵店長 | TVB 無綫電視
*他和她的喵店長 2 | TVB 無綫電視

## 電視節目變遷
數你條命

《**數你條命**》（）係香港電視廣播有限公司嘅玄學節目，由陳欣茵、吳兆麟同「靈魂談判師」Depp做主持，由2023年6月26號到7月7號逢禮拜一到五22:30到23:00喺J2播。節目入面「靈魂談判師」Depp會同嘉賓講解佢哋身邊嘅數字背後嘅「玄機」。

## 每集內容

## 出面網頁
*數你條命 | TVB 無綫電視

## 電視節目變遷
玉水站之鬼

**玉水站之鬼**（）係一套2023年由金寶羅同金宰鉉主演嘅南韓恐怖片，改編自韓國網漫作者HORANG嘅漫畫，基於坊間流傳嘅「玉水站怪談」而創作。
## 睇埋
*玉水站 (首爾)
類:南韓電影
類:恐怖片
DM 旅導遊

《**DM 旅導遊**》（）係香港電視廣播有限公司嘅遊埠節目，由倪嘉雯、葉靖儀做主持，由2023年7月10號到7月21號逢禮拜一到五22:30到23:00喺J2播。節目主持會去馬來西亞再「DM」（私人訊息）聯絡當地嘅網絡紅人做導遊。

## 每集內容

## 出面網頁
*DM旅導遊 | TVB 無綫電視

## 電視節目變遷
Take Me Away

《**Take Me Away**》係香港女子組合COLLAR嘅第六首單曲同埋第一首英文單曲，由ANDREAH作曲同埋填詞，Qura編曲，Qura、Sophia Young-Rogers、謝國維監製，喺2023年2月17號推出。COLLAR曾經喺電台節目中講過**Take Me Away**係The Bright Side嘅Demo。首歌嘅內容係愛爾蘭菲律賓混血創作歌手ANDREAH因為創作當時正經歷黑暗、孤單、覆雜嘅情緒，通過創作表達佢嘅情感想法。而COLLAR經理人戴穎認為首歌嘅內容同旋律都非常適合COLLAR成員嗰陣嘅心情同感受，所以選擇呢首歌做紀念COLLAR成軍一周年同埋重新出發嘅作品，而且決定首先推出中文版The Bright Side，然後再推出英文原曲版**Take Me Away**。呢首歌亦係COLLAR作為八人組合嘅唯一一首英文歌。

## 註

## 出面網頁
*
加拿大帝國商業銀行

**加拿大帝國商業銀行**（；；，），簡稱 **CIBC**，係加拿大主流銀行之一；屬加拿大五大銀行，1961年6月1號由**帝國銀行**（）同**加拿大商務銀行**（）合併而成。

## 拎
*

## 註

## 攷
滿地可銀行

**滿地可銀行**（；；，），簡稱 **BMO**（），係加拿大主流銀行之一；屬加拿大五大銀行，1817年11月3號成立，係下加拿大第一間銀行，註冊總部喺滿地可，但係行政總部其實係喺多倫多。

## 拎
*

## 攷
加拿大國家銀行

**加拿大國家銀行**（，），簡稱**國家銀行**，係加拿大主流銀行之一，屬加拿大六大銀行，排名第六，但係喺魁省就最多人用，1859年創立，總部喺滿地可。

呢間銀行有中文招牌，全部都係寫 ｢國家銀行｣，所以佢其實根本冇第個中文名，但係間中有媒體誤譯**加拿大國民銀行**，簡稱**國民銀行**。

## 拎
*

## 攷
資訊敏感度

**資訊敏感度**（；）係指一件資訊「一旦泄漏咗出去，有幾能夠令人喪失優勢」。

例如信用咭號碼就算係敏感嘅資訊。

## 睇埋
*電腦保安
*加密
加拿大五大銀行

**加拿大五大銀行**（）係指資產最多嘅五間加拿大銀行，依筆劃順序分別係加拿大帝國商業銀行、加拿大皇家銀行、多倫多道明銀行、滿地可銀行同豐業銀行。真正排名嘅第三同第四之間其實有段距離，以致彭博喺2014年曾經話過加拿大已經冇五大銀行，淨係得返三大，但係加拿大媒體繼續講五大，甚至六大、七大。

有時講嘅**加拿大六大銀行**（）就指五大銀行再加加拿大國家銀行；六大銀行擁有嘅資產佔全國銀行業 93%，六間都被加拿大聯邦政府分咗類做 ｢太大，死咗唔掂｣（），受到比細銀行更嚴格嘅規管。

英文媒體有時會數到**七大**（），但係第七間並唔係排第七嘅滙豐，而係喺第五同第六之間嘅 ，佢喺魁北克省其實大過國家銀行，所以喺魁省亦將佢分咗類做 ｢太大，死咗唔掂｣，但係佢技術上並唔係銀行，係信用合作社聯盟。

## 爭議
### 氣候變化
加拿大五大銀行都支持化石燃料工業，全部名列全球頭20間幫化石燃料工業集資嘅銀行名單入面，2021年雖然口講支持2050年前達至零排放，但係同年對化石燃料工業嘅支持增加咗七成；2023年，有監管機構定立咗針對呢方面嘅新規定，包括要銀行披露喺全球氣溫升幅低於攝氏 1.5 度以下嘅業績會係點，2024年財政年度開始實施新規定，有上議院議員指新規定唔夠辣。

### 支付系統
加拿大曾經試過兩次透過成立法定機構，建立大細銀行都用得嘅電子支付系統，第一次喺1980年代，第二次喺2000年代，兩次都失敗，全國嘅電子支付系統仍然由五大銀行操控，令細銀行、信用合作社、金融科技等等嘅競爭對手都處於不利。

## 攷
2023年中亞國家盃

**2023年中亞國家盃**係第1屆中亞國家盃，由中亞足球協會喺2023年主辦。決賽週喺吉爾吉斯同埋烏茲別克度進行。最後伊朗隊贏咗。

## 賽事
### 分組賽
#### A組

----

----

----

----

----

#### B組

----

----

### 季軍戰

### 決賽

## 參考
後生

**後生**可以係：
*青少年人，稱為後生仔、後生女。
*文言文，指「晚輩」、「學生」或資格經歷較差嘅人，例如成語「後生可畏」，同先生相對。
*客家話、閩東話、粵語，「年青」嘅意思。
*閩南話、臺灣話，「仔」嘅意思。
*後生 (電影)，1975年狄龍執導嘅香港電影
*後生 (職業)，辦公室助理嘅舊稱
*香港警隊以前類似嘅雜役工作
*日語漢字，來世嘅意思
語句內聚

**語句內聚**（，可以借入粵語做）係指一段字（講或者寫出嚟嘅都得）彼此之間點樣連繫埋一齊，包括係啲字喺文法上夾唔夾呀噉。

一段字可以喺內聚上冇問題，但完全達唔到語句相干，冇乜意思可言，例子可以睇吓以下嘅句子：
:啲冇顏色嘅綠色諗頭好嬲噉瞓覺。

## 睇埋
*一致
*第二語言習得
語句相干

**語句相干**（，可以借入粵語做）係指一段字（講或者寫出嚟嘅都得）彼此之間點樣連繫埋一齊令到段嘢有意思可言。

一段字可以喺語句內聚上冇問題，但完全達唔到相干，冇任何意思可以理解，例子可以睇吓以下嘅句子：
:啲冇顏色嘅綠色諗頭好嬲噉瞓覺。

## 睇埋
*語義
*第二語言習得
多啦A夢：大雄與天空的理想鄉

《**多啦A夢：大雄與天空的理想鄉**》，又叫做**大雄與天空烏托邦**，係《多啦A夢》嘅一套電影，喺2023年上畫，原作係藤子·F·不二雄。

## 配音員

## 睇埋

## 攷

## 拎
*
*
物理保安

**物理保安**係指保護啲嘢唔會畀冇權限嘅人員掂到。

例如個電腦系統嘅硬件冚唪唥都身處喺受嚴密保護嘅空間，啲門窗鎖好嗮。有惡意嘅人唔能夠直接毀壞啲硬件，甚至連掂都掂唔到。任何攻擊都只能夠透過網絡方式嚟做。

## 睇埋
*電腦保安
乙酸鈉

**乙酸鈉**（，化學式CH₃CO₂Na、CH₃COONa、NaC₂H₃O₂或NaOAc），又叫**醋酸鈉**，晶體有無水（NaOAc）同三水合物（NaOAc·3H2O）兩種形式。

## 物理性質
無水醋酸鈉係白色或灰白色粉末，比重1.528，熔點324°C，沸點881.4°C，可溶喺水，難溶喺有機溶劑，水溶液呈鹼性。

三水合醋酸鈉結晶比重1.45，熔點58°C，喺120°C即失結晶水變無水醋酸鈉；且喺大氣中風化，逐漸失水，日久而成白色粉末。

## 合成
乙酸鈉同其它可溶乙酸鹽一樣，可用醋酸同氫氧化鈉、碳酸鈉或碳酸氫鈉反應出來：

HOAc＋NaOH　→　NaOAc＋H₂O

2HOAc＋Na₂CO₃　→　2NaOAc＋CO₂＋H₂O

HOAc＋NaHCO₃　→　NaOAc＋CO₂＋H₂O

工業合成無水物用乙酸同鈉喺惰氣環境反應：

2HOAc＋2Na　→　2NaOAc＋H₂

## 化學反應
乙酸鈉同鹵烷（如溴乙烷）可用來整酯：

CH₃COONa＋CH₃CH₂Br　→　CH₃COOCH₂CH₃＋NaBr

鹼石灰同乙酸鈉共熱脫羧得到碳酸鈉同甲烷：

CH₃CO₂Na＋NaOH　→　CH4＋Na₂CO₃

此反應常用氧化鈣催化；亦可用銫鹽催化。

## 用途
### 食品
乙酸鈉可作調味料（酸味劑）加落嘢食度（通常以二乙酸鈉形式加入，化學式NaH(CH3CO2)2），醋鹽味薯片就係用乙酸鈉來調味。歐盟批准乙酸鈉做食品添加劑，編號E262，可用喺嘢食度。
### 緩衝劑
作為乙酸嘅共軛鹼，乙酸鈉可同乙酸組成緩衝溶液，pH調節範圍3.7至5.6，喺化學同生物化學非常有用。

### 暖包
有啲暖包由過飽和乙酸鈉溶液整成。隻溶液可由加熱溶解乙酸鈉晶體後冷卻熱溶液得到，其中加熱溫度要超過晶體熔點。三水乙酸鈉熔點58°C。用爾隻暖包時屈下暖包以形成晶核，溶液嘅乙酸鈉晶體析出並釋放結晶熱，佢熔化潛熱係每公斤264至289 kJ。爾種暖包只要喺滾水度加熱幾分鐘就可以循環再用，同其它形式嘅暖包毋同。

## 來源
固體電解質電池

**固體電解質電池**又叫**固態電池**（**solid-state battery**）係用固體電極同埋固體電解質嘅電池技術，而唔係用鋰離子電池或鋰聚合物電池嘅液體或聚合物凝膠電解質。

## 攷
信用合作社

**信用合作社**（；，喺加拿大又叫 ）係一種非牟利嘅財務公司，提供服務類似銀行，但係係種合作社，即係存戶有份，都係公司股東，不過做存戶通常有某啲限制，例如做某行，但係限制亦可能只係住某區，變相乜人都可以做存戶。

喺某啲國家或者地區，好似銀行咁，信用合作社可能都有存款保障，但係可能唔係由幫銀行做存款保障嘅機構負責；例如喺美國，負責機構係 NCUA（全國信用合作社管理局），而加拿大就個個省都唔同機構負責（喺加拿大，銀行都係全國性，但係信用合作社可以唔係全國性），當中安大略喺2019年開始，銀行同信用合作社都係由同一個機構做存款保障。

## 攷
加拿大滙豐銀行

**加拿大滙豐銀行**（英文同法文：，通常簡稱 **HSBC**；英文又叫 ；法文又叫 ），簡稱**滙豐**，係滙豐集團喺加拿大嘅業務；1981年成立，2024年3月29號結束，所有業務併咗入加拿大皇家銀行，合併之後將會冇咗25間分行。

佢喺未執之前全國有大約130間分行，主要喺卑詩省，佢佔全國銀行市場大概得 2%，但係計資產已經係加拿大第七大銀行。

2022年10月，加拿大滙豐話受到大股東中國平安壓力，有意出售業務，11月，加拿大皇家銀行話有意以135億加元現金收購加拿大滙豐，預計2023年完成收購，但係因為係有史以來加拿大境內最大金額嘅銀行合併，要等多個政府部門批准，到2023年4月都未搞掂；加拿大國家銀行本來都有意收購，但係後來退出咗。

## 拎
*

## 攷
電腦犯罪

（）係指用電腦或者電腦網絡嚟犯罪。

例如啲黑客好興利用電腦病毒等嘅惡意程式嚟偷人密碼。

## 睇埋
*電腦保安
Desjardins 金融集團

** 金融集團**（，意思係 ｢ 運動｣；），簡稱 **Desjardins**（類似粵讀：）係加拿大一個主要係魁北克省，但係喺安大略省都有業務嘅信用合作社聯盟，旗下嘅第一間信用合作社（）喺1900年由  同  喺魁北克市附近嘅  市創立；集團總部喺 ，但係實際行政好大部份其實係喺滿地可。

唔計政府同公營機構， 係全魁省最大僱主。佢雖然唔係銀行，但係被加拿大媒體列咗入銀行界 ｢七大｣ 之中；除咗信用合作社之外，佢亦都有做保險，亦喺美國辦銀行。

截至2023年，佢喺全國有724間分行（），但係自2015年開始，分行數目其實係越嚟越少，七年間少咗近三成，冇咗嘅分行有啲變咗得返自動櫃員機。

## 拎
* 

## 參考資料

## 注
宋國鼎

**宋國鼎**（1981年1月22號—）係台灣苗栗縣嘅政治人物，之前做過時代力量第19屆苗栗縣議會議員，而家係時代力量苗栗縣黨部嘅主委同埋時代力量嘅決策委員。佢亦代表時代力量參選過2022年嘅苗栗縣縣長選舉，不過最後未能勝出。2023年2月，佢喺時代力量第4屆決策委員選舉中，憑著最高選票拿到第一名。

## 學歷

* 國立中正大學法研所公法組碩士畢業
* 國立中正大學勞工關係系、法律系雙主修畢業
* 新竹中學畢業

## 早年生涯
宋國鼎喺苗栗縣出生長大，讀完書同考咗律師資格之後就返到苗栗開始執業。佢開始嘅第一年就加入咗一班義務律師團隊，其中包括邱顯智律師，參與「關廠工人案」嘅辯護工作。最後佢決定加入時代力量，希望透過成為苗栗縣議員嚟改變苗栗嘅政治環境。

## 部分政治觀點
喺2022年參選苗栗縣長嘅時候，宋國鼎提出咗一系列政綱，當中包括關注文化保育、永續發展、老少照顧、居住正義、交通安全、醫療政策，改善就業等。

## 選舉得票紀錄

## 相關條目
* 苗栗電子廠嚴重特殊傳染性肺炎群聚感染事件

## 參考


## 出面網頁
*
*
*
宜蘭縣立文化中心

**宜蘭縣立文化中心**係喺宜蘭市復興路二段101號，1984年開業，喺文教特區度，入面有好多文物同書畫可以俾民眾睇。

## 沿革
2023年7月，宜蘭縣立文化中心暫時關閉進行耐震補強工程，預計2025年完工。對於完工後用途，坊間都有一啲討論。

時代力量宜蘭黨部執行長郭稟翰就話，文化中心嘅建築空間已經唔能夠滿足現今嘅文化需求，展覽空間少、設施舊，而且冇場地可以舉行演出，停車位亦唔夠。佢建議縣政府利用呢個機會，將文化中心改建成宜蘭縣嘅青年基地。郭稟翰話，文化中心附近有好多學校，平日都有唔少青年學生聚集，如果可以改建成青年基地，就可以提供學生社團練習同埋多媒體直播、錄音、錄影等多種功能，更加貼合需求。

## 參考
外役監

**外役監**係台灣刑事同監獄制度裏面其中一個服刑安排，目的係讓受刑人喺回歸社會之前有個順利過渡嘅機會。佢喺管理上唔會搞得好嚴苛，唔會戴手銬腳鐐，唔會強制受刑人要做乜嘢，亦唔會強迫點名，採用低度管理嘅方法，比受刑人慢慢適應返平常嘅生活節奏，同社會慢慢接軌。

## 爭議
2023年7月，台北市夜店殺警案兇手易寶宏被揭發，喺2022年獲調外役監服刑，令社會嘩然。其中時代力量嘅批評係話外役監變成咗貪汙罪、重大經濟罪同權貴犯罪份子嘅避風港。時代力量仲指出佢哋喺2019年同2022年就提出過修法草案，要求貪汙罪同重大經濟罪犯未交返犯罪所得之前唔可以去外役監；而殘餘刑期超過2年同重大暴力犯罪者都唔可以去外役監，唔想畀外役監成為權貴罪犯同重大暴力犯嘅安全港，讓佢哋犯法之後仲可以安穩度日。

## 參考
溫哥華城市儲蓄及信用合作社

**溫哥華城市儲蓄及信用合作社**（，通常簡稱 ，；正式全名 ）係加拿大卑詩省嘅一間信用合作社，1946年9月28號喺溫哥華創立，全省有54間分行，入社條件係任何卑詩省居民。

佢雖然係信用合作社，但係攞咗銀行牌，曾經開過一間叫  嘅網上銀行，但係2007年執咗，而開咗一間叫  嘅銀行。

## 拎
* 

## 攷
玉水站 (首爾)

（）係首都圈電鐵3號綫同京義・中央綫嘅一個站，位於大韓民國首爾特別市城東區漢江同合流點附近。列車亦會喺呢個站停靠。

## 睇埋
*玉水站之鬼：環繞呢個站都市傳說而創作嘅南韓恐怖電影。

類:首爾鐵路站
硫酸鋅

**硫酸鋅**（化學式ZnSO₄）係重要嘅鋅鹽，係無色斜方晶體或白色粉末，佢七水合物（ZnSO₄·7H₂O）俗稱**皓礬**，係天然礦物。

## 性質
硫酸鋅係無色或白色斜方晶體或粉末，易溶喺水，水溶液酸嘅，溶喺甘油，但毋溶喺乙醇。純硫酸鋅在空氣擺得耐毋會變黃，擺乾燥空氣度會風化失水變白色粉末。佢有幾種水合物，喺0至39℃同水相平衡嘅穩定水合物係ZnSO₄·7H₂O，39至60℃係ZnSO₄·6H₂O，60至100℃就係ZnSO₄·H₂O。加熱到250℃無晒結晶水，680℃分解成硫酸氧鋅 Zn₃O(SO₄)₂，750℃以上繼續分解，最後喺930℃左右分解成氧化鋅。

ZnSO₄·7H₂O同MSO₄·7H₂O（M係Mg、Fe、Mn、Co、Ni）喺一定範圍內形成混晶。

## 整法
鋅或氧化鋅溶喺硫酸生成硫酸鋅：

: Zn＋H₂SO₄　→　ZnSO₄＋H₂

喺空氣度焙燒硫化鋅（閃鋅礦）都整到粗硫酸鋅：

: ZnS＋2O₂　→　ZnSO₄

鋅同毋活潑金屬硫酸鹽（如硫酸銅）溶液置換都出到硫酸鋅：

: Zn＋CuSO₄　→　ZnSO₄＋Cu

## 反應

喺溶液度，全部形式嘅硫酸鋅都有一樣行為。爾啲水溶液由金屬水配物[Zn(H₂O)₆]²⁺同SO₄²⁻離子組成。將爾啲溶液同鋇離子溶液溝埋會出硫酸鋇：

ZnSO₄＋BaCl₂　→　BaSO₄＋ZnCl₂

鋅二還原電位係負0.76伏，好難還原。

## 用途

硫酸鋅主要愛來整鋅鋇白顏料同其它鋅化合物嘅原料，都用作動物缺鋅嘅營養料、飼料添加劑、農作物嘅鋅肥（微量元素肥料）、電解生產金屬鋅嘅電解液、紡織工業嘅媒染劑、醫藥催吐劑、收斂劑、殺真菌劑、木材同皮革防腐劑等。

## 睇埋

* 亞硫酸鋅、連二亞硫酸鋅、連硫酸鋅、硫代硫酸鋅
* 硫酸鎘、硫酸汞

## 參考資料
五年存活率

**五年存活率**（）係一種衡量存活率嘅方式，用嚟評估某種疾病嘅預後情況，一般由確診時開始計算。五年存活率嘅解釋度受到早期診斷時間嘅影響，如果係早期診斷，可能會有較高嘅存活率。五年存活率可以用絕對存活率或者相對存活率來表示，而相對存活率係最常用嘅方式。相對存活率代表經過治療後，存活五年以上嘅患者再發病嘅機率非常低。
玉水站

**玉水站**可以指：

* 玉水站 (首爾)，位於韓國首爾特別市城東區，屬於首都圈電鐵3號線同埋首都圈電鐵京義·中央線嘅車站。
* 玉水站 (日本)，位於日本京都府綴喜郡，屬於奈良線嘅車站。
醜小鴨

《**醜小鴨**》（**Den grimme ælling**，**The Ugly Duckling**），係安徒生寫嘅童話故仔，故事講一隻醜樣嘅鴨仔最終變成咗靚嘅天鵝。 1843年11月11號喺丹麥出版，擺喺佢嘅童話集《新冒險》第一卷，第一節，一出版響哥本哈根好評如潮。評論人認為個故仔係安徒生自己對佢後生嗰時嘅描寫。之後譯成各種唔同嘅話，喺世界各地流傳。亦有改編成唔同嘅版本，歌劇、音樂同卡通片。

## 故事簡介
醜小鴨故仔係講述一隻鴨仔出世嘅時候，個樣同其他鴨仔唔同，好醜樣。佢經常俾其他動物蝦同排擠，感到好傷心同孤單。醜小鴨感到自卑，覺得自己冇價值。佢決定離開家園，去搵一個能夠接納佢嘅地方。佢遇到好多唔同嘅動物，因為佢個樣生得怪所以冇人肯同佢玩，唔能夠融入佢哋。最後，醜小鴨遇到一班天鵝，覺得佢哋好靚，好羨慕佢哋。但係佢唔敢接近佢哋，驚會俾佢哋笑。不過，當佢睇見自己喺湖面嘅倒影，佢驚奇噉發現自己竟然變咗一隻好靚嘅天鵝。原來，醜小鴨一直都係一隻天鵝，只係佢自己唔知道。而家佢終於搵到一個屬於自己嘅地方，同其他天鵝一齊生活，令佢感到好快樂同滿足。

## 寓意
醜小鴨呢個故事教導我哋唔好只係睇表面，人同事嘅價值唔應該只係基於外貌或外表。醜小鴨雖然個個都話佢醜樣，但佢喺成長嘅過程中，展現出內在美同才華。最終，佢發現自己係一隻靚嘅天鵝，並獲得尊重同接納。呢個故事亦提醒我哋，每個人都有自己嘅價值同潛力，唔應該因為外表或其他人嘅評價而感到自卑或沮喪。每個人都有自己獨特嘅魅力同能力，只要相信自己並發揮潛力，就能夠實現自己嘅夢想同目標。因此，醜小鴨呢個故事教導我哋要尊重同欣賞每個人嘅價值，並唔好輕易噉對其他人進行價值判斷，因為真正嘅美麗同價值係出於內心嘅深處。

## 評論
英國記者安妮（Anne Chisholm）睇返傳記作家珍絲安達臣（Jens Andersen）嘅 *Hans Christian Andersen： A New Life* 時咁寫：「安徒生呢個男仔，生得高大醜樣，鼻大，腳板大，成日畀其他細路笑，重玩佢，安徒生大仔個之後，有把靚歌聲，亦對戲劇充滿熱情 。」

推測認為，安徒生係克基斯頓弗籍王子（後尾嘅丹麥國王基斯頓八世）嘅野仔，佢寫呢本書之前已經發現咗，所以故事中嘅天鵝唔只係內在美同才華嘅隱喻，亦對秘密皇室血統嘅隱喻 。

根據卡露羅臣（Carole Rosen）嘅講法，呢個故仔嘅靈感來自安徒生嘅朋友 Jenny Lind。

1843年11月19號， 丹麥報紙《祖國》（*Fædrelandet*, 1834-82）對醜小鴨咁評論：


...第四部亦係最後一部童話《醜小鴨》。《醜小鴨》雖然有種主觀傾向，但係喺安徒生嘅詩歌作品成日出現，即使同《即興演奏家》、《得個小提琴手》有住相同主題嘅寓言，其變化已經夠晒，亦即係詩人自己調皮攪鬼，但絕冇多愁善感，又如此生動，妙想天開，令讀起嚟，非常之愉快
。


## 出面網頁
* 醜小鴨英文版

## 攷
韋華高

**韋華高**（Vasco Gareth Llewellyn WILLIAMS），香港警察，2020年獲晉升為高級警司。

因為喺香港反送中運動期間以非人化語言形容示威者，以及自身涉及僭建事件，而備受一啲關注同批評。

## 早年經歷
韋華喺1990年畢業於加拿大嘅約克大學政治同公共行政學系。之後佢加入咗香港警隊。2003同埋2007年，佢分別去英國嘅曼徹斯特城市大學讀完英國法律專業共同試同法學學士學位。

## 爭議
### 香港反送中運動期間言行爭議
喺香港反送中運動期間，香港警察暴力執法嘅行為備受批評，韋華高曾經喺一次警方例行記者會上，聲稱遭到拘捕嘅守護孩子行動義工係 「Yellow Object （黃色物體）」。佢又質疑，而家嘅世代到處都有人影相，警員唔會傻到喺街上毆打人嘅。但有記者當面回應佢，話5年前就有七警暗角打人案，韋華高就話呢個係5年前嘅事，但佢之後嘅回答就即刻語塞。

佢又被揭發，私下以「喪屍」（Zombies）嚟形容爭取民主嘅抗爭人士，又指市民們申訴嘅五大訴求係廢話（Nonsense）。

### 被揭發僭建霸地
韋華高喺2020年被發現，佢位於西貢大洞村的村屋住所，至少兩處疑僭建，包括露台一角用玻璃圍封成獨立空間，同埋天台設大面積、無圍封嘅遮篷。根據屋宇署嘅指引，天台上無圍封的遮篷，必須係可容易同埋隨時可以拆除或收合，而且唔係永久定死喺天台，完全張開時候，覆蓋面積唔多過5平方米，否則屬於僭建。

## 睇埋
*陶輝
*莊定賢
*裴倫德
## 參考
游智彬

**游智彬**（）係台灣新黨政治人物，新黨秘書長，自稱「中壢戰神」，被某啲政見唔同嘅人視為紅統嘅中國樣版青年。

## 參選經歷
佢曾經參選2022年中華民國地方公職人員選舉，出選桃園市中壢區。選舉期間，佢曾經因為穿「抄人裝」來嘲笑前新竹市長林智堅，仲揭發行政院副院長鄭文燦涉嫌論文抄襲，因而獲得一定知名度。但佢最終未能當選。

佢喺2023年3月宣布參選第11屆中華民國立法委員選舉，出選桃園市第三選舉區（中壢選區）。

## 爭議

### 選舉期間虛報財產
喺2022年11月，台灣正值地方選舉，喺桃園市中壢區參選嘅游智彬被揭發財產申報不實，自己明明喺中國有投資，但喺選舉期間所交嘅《公職候選人財產申報表》入面，就只係申報現金新台幣6萬元、存款新台幣16萬元，完全冇申報任何人民幣，而喺事業投資一欄，更加係全部空白。對比起中國『愛企查』網站上游智彬嘅持股情況，當中提及佢持有中國公司嘅情況，已故作家李敖嘅仔李戡批評，游智彬唔單止財產申報唔實，仲嚴重造假。李戡又批評，游智彬自己出書就睇到自己喺大陸創辦同任職金融機構嘅事蹟，但上政論節目就唔講。

### 論文抄襲
2022年10月，正值選舉期間，游智彬被揭發聯盟抄襲，喺比對軟體入面，相似指數高達50%。

## 參考來源
莊永燦

**莊永燦**（）係香港油尖旺區議會議員，係親中派經民聯同西九新動力嘅成員。佢喺香港出世，祖籍廣東普寧市果隴鄉。莊永燦係一位執業律師、國際公證人同埋政治時事評論員。佢畢業於九龍華仁書院預科，之後去英國留學修讀法律。

## 政治立場
佢係香港親中派成員，曾經倡議取消旺角西洋菜南街行人專用區。

佢喺2007年當選做油尖旺區民選區議員，一直到過世之前都一直係當區嘅區議員。喺佢死咗之後，選區之後進行補選，由黨友李思敏攞到議席。

2015年，佢曾經參與聯署支持根據北京未經諮詢或香港人同意，強行訂立嘅831框架之下，只容許親北京派人士參選特首嘅政改方案。

2017年9月，佢曾經有份參與一個法律界聯署反對港獨。

## 曾參與選舉

### 立法會

### 區議會

### 選舉委員會

## 出面網頁

類:香港律師
類:香港時事評論員
類:九龍華仁書院舊生
類:前油尖旺區議員
類:癌死者
類:祖籍普寧
類:莊氏
叶音

，又寫做**協音**，亦都叫，係有啲聲調語言塡詞時嘅技巧，塡詞人要令歌詞嘅聲調走向同旋律嘅音高起伏一致。如果一種語言，聲調變化有較多，例如粵語，噉唔叶音（即係**拗音**，亦稱**倒字**）嘅歌詞容易令聽嘅人冇辦法正確辨識詞義。協音嘅概念同填寫古詩詞所要求嘅平仄相符，或者粵曲填詞所講求嘅啱相類似，不過「叶音」一詞指嘅係現代音樂嘅填詞合樂技巧。絕大多數粵語歌詞都係叶音嘅。

## 粵語塡詞嘅叶音
粵語廣州話擁有九聲六調（六種聲調輪廓），不過有啲聲調嘅高低有相似嘅地方，喺叶音的角度嚟講，六調可以構成嘅音級，有「高、亢、下、沉」（最高、中、低、最低）呢四種，係一個完整嘅四級音階。表列如下：

標示類似音階有幾種方法，如果由低至高排列（即係上表嘅「沉下亢高」次序），包括有：「零（〇）、二、四、三」、「零、六、五、一」 、「藍、綠、翠、(紫)青」等。當中以「〇、二、四、三」最普遍，寫起嚟亦都比較簡單易寫。

粵語嘅叶音，唔係硬性講求呢粒音係do或者so就一定要對應邊個音級嘅字，而係視乎呢粒音同隔籬嗰粒音之間嘅走向關係（向高發展定向低發展）同埋差幾遠（以音程計）。粵語相鄰字音的音程關係，見下表：

此外，仲有啲彈性協音技巧，例如：
*微調法：令兩個相鄰嘅同音高字（尤其是陰平和陽平聲字）音高略有變化。
*彈性配合三原則：字音音高必須同旋律走向一致；高音區塡高音字，低音區塡低音字；樂句尾嘅長音必須塡準。
*一逗一宇宙：音樂旋律因爲樂逗或者樂句斷開之後，重新安排字音音高嘅叶音。
*二度三度多游移與模進原理：二度、三度音程，唔理大小，因爲佢嘅游移性質，可以做一些表外嘅寬容叶音。
*大跳出錯覺：以好細嘅字音音高距離，配以四度及以上嘅跳進音程。
*陰上聲嘅協音技巧：在「四」音級和「三」音級之間增加「九」音級。

## 其他語言
### 漢語族
#### 官話
官話（包括普通話、國語）雖然係聲調語言，有「陰平、陽平、上聲、去聲」呢四種聲調，但係喺叶音角度，官話只有兩種音級。因爲陰平（以五度標記法標記嘅聲調值係55）、陽平（聲調值35）、去聲（聲調值51）嘅共通點，在於聲調值最高時一樣係5，所以佢哋都屬於同一個「高音」音級。換言之，官話只有「高」同「低」兩級，唔夠支持旋律嘅多種高低變化，構成唔到多層嘅完整音階。講究嘅塡詞人亦只可以盡量配級旋律嘅高同低嚟塡，而今日嘅普通話或國語歌曲，大家都普遍接受唔會字字啱音。

## 日語
日語係高低重音語言，唔係聲調語言，雖然有「重音」，不過淨係憑「高」同「低」兩種音調，唔足以支持旋律嘅多種高低變化，所以塡詞時都唔使叶音。

## 非聲調語言
所有唔係聲調語言嘅話，例如英語，本身就冇聲調嘅分別，所以唔使叶音。

## 睇埋
* 聲調語言
* 平仄
* 旋律

## 註

## 參考

## 出面網頁
*粵語填詞之苦與樂─其之一：寫粵語詞的難點(一)
*粵語填詞之苦與樂─其之二：寫粵語詞的難點(二)
*不協音，何以填詞？
*粵語歌詞的「平仄」──零二四三（溯源篇）〔黃志華編〕
*0243.hk 粵語協音輔助器、搵嘢方法。
*1234填詞器
*粵語押韻機器，助你押韻填詞、說唱。
智永

名號，係南朝陳到隋朝年間嘅一位和尚兼書法家。「智永」係佢出家之後用嘅法名，按佛家傳統姓釋，人稱**永**。佢俗名姓王，係書法家王羲之嘅後代。智永最叻寫草書同楷書，代表作有《真草千字文》，有人話佢係隋唐時期學書者嘅宗匠。

## 生平

智永俗名姓王，係東晉書法家王羲之嘅第七世孫。佢鄉下喺會稽，即係今時今日浙江省紹興嗰頭。智永喺細細個嗰陣已經出咗家做和尚，後來佢雲遊去到依家屬於浙江省湖州嘅吳興縣永欣寺嗰度，喺藏書閣潛心研讀咗三十年書法，人稱永禪師。據講智永深居簡出，每日都會晨咁早開始磨墨，然後臨摹王羲之嘅字帖練字，非常努力。

## 書法成就

### 主要作品

按照北宋《宣和書譜》卷十七嘅記載，宋徽宗時期嘅御府收藏咗智永嘅草書作品《常侍帖》、《參軍帖》、《故舊帖》、《至通法師帖》、《春雨帖》同《千文》，以及楷書作品《月儀》同《獻歲帖》等等。

### 評價

唐代書法家張懷瓘喺佢本《書斷》入面，將智永嘅章草同草書列做「妙品」，而楷書就評做「能品」。佢仲讚咗智永「微尚有道之風，半得右軍之肉，兼能諸體，於草最優」，呢度「有道」指緊草聖張芝，「右軍」就指智永嘅祖先書聖王羲之。

## 註

## 參考
福岡市博物館

**市博物館**（）係一間喺日本福岡嘅市立博物館。佢喺1990年開張，取替咗福岡市立歷史資料館，展出福岡嗰頭嘅歷史、民俗同考古發現。博物館嘅鎮館之寶係日本國寶漢委奴國王印，其他出名嘅藏品仲包括「日本號」長槍，同埋「箭號」日本國產車。福岡市博物館係福岡市一帶嘅主要旅遊景點之一。

## 歷史

福岡市博物館前身係福岡市立歷史資料館，喺1989年福岡市搞亞洲太平洋博覽會嗰陣攞過佢嚟做主題展廳。但係因為地方太細嘅關係，喺亞太博覽會完咗之後冇耐佢就開始閂門裝修，直到1990年10月福岡市博物館先至正式開館。館藏入面有一批叫做「黑田資料」嘅文物同文獻就係喺開館嗰陣由福岡市美術館移交過嚟嘅，連作為鎮館之寶嘅漢委奴國王印都喺呢批文物入面。另外，博物館嘅常設展覽喺2013年更新過。

## 建築設計

福岡市博物館嘅所有設施加埋佔地差唔多5萬平方米，其中博物館主樓係一棟正正方方嘅建築物，每邊邊長大約100米。一行到入去就會見到好闊落嘅大堂，屋頂用咗拱形嘅玻璃設計。同其他博物館嘅陰暗形象唔同，福岡市博物館個大堂用咗好多玻璃去大量採光，營造光猛、友善、平靜嘅氛圍。除咗白色嘅天井側面有「博多織」傳統圖案嘅浮雕之外，大堂仲會按時按節擺啲公仔出嚟裝飾。呢啲公仔係西頭哲三郎整嘅，喺1989年亞太博覽會嘅「福岡鴻臚館」展館入面都有展出過。

博物館分咗兩層，展廳喺嗮二樓，除此之外二樓仲有「博多傳統工藝館」，同研習室、講堂之類設施。至於一樓就主要係檔案室同擺文物嘅倉庫，仲有一間學習體驗室、同埋紀念品舖頭等等。

博物館東面有停車場，南面對出就有一個2000平方米大嘅水池。博物館南邊正門出面仲有四座青銅雕像，係法國雕塑大師布爾代勒（）嘅作品。呢四座3.75米高、1噸重嘅雕像開初係鑄出嚟用喺布爾代勒嘅代表作「阿維爾將軍紀念碑」（）嗰度嘅。後來，為咗慶祝福岡市成立100周年，就喺巴黎布爾代勒美術館嗰度買咗呢四座銅像擺喺度。

## 展覽同藏品

### 常設展覽

常設展覽展示咗福岡嘅歷史同當地人嘅生活。展覽總共分做十一個區，其中第一區專講鎮館之寶漢委奴國王印，而最尾嘅第十一區就係講「博多祇園山笠」嘅節日習俗嘅。至於剩返嗰九區就按住時間順序，由冰河時期開始、經過鴻臚館同福岡藩等嘅事跡、一路講到現代，詳細介紹福岡呢一帶嘅歷史。

常設展覽入面最出名嘅藏品就係漢委奴國王印。佢係喺倭奴國國王派使者來朝之後，後漢光武帝送畀佢嘅一隻金印信物，後來俾人埋咗喺福岡嘅志賀島，再喺1784年俾人發現返。呢粒金印作為證明日本歷史由來嘅文物，喺1931年已經被指定咗做日本國寶。除咗金印之外，福岡市博物館嘅出名藏品仲有號稱天下三名槍之一嘅「日本號」長槍，同埋作為機械遺產保存住嘅日本現存最舊國產車「箭號」（）。

### 企劃展覽

企劃展覽主要係圍繞住唔同地方嘅歷史文化做嘅專題展，呢度啲展品每兩個月就會換一次。呢個展廳分咗做四間房，其中一間專門展出黑田家收藏嘅文獻同文物，包括每年1月同2月都會展出嘅日本國寶「圧切長谷部」刀、同「日光一文字」太刀。

以前喺企劃展廳搞過嘅展覽仲包括四君子植物畫展、日本南北朝時期動亂嘅專題展、福岡青銅器展、江戶時代盔甲展等等。

### 特別展覽

福岡市博物館每年會搞五、六場特別展覽，主題好廣，涉及到日本乃至世界各地嘅歷史民俗，有時仲會用流行文化做主題。同另外兩個展區唔同嘅係，參觀特別展覽需要另外買飛。

以前喺特別展廳搞過嘅展覽包括浮世繪三大巨匠作品展、龐貝壁畫展、鬼滅之刃原稿展、名偵探柯南科學主題展等等。

## 參考

## 出面網頁
*福岡市博物館首頁
五度標記法

**五度標記法**（five level tone mark），又叫**五度制調值標記法**，係一種記錄語言調值嘅方法，由趙元任1920年代發明。五度標記法喺漢語族語言同漢語方言、苗瑤語同侗台語調查入面大量使用，對其他語言嘅描寫都有影響。

## 內容
五度標記法嘅第一則，係要描述某個聲調時，應該記錄低嗰個聲調起點處、終點處同拐點處嘅音高。只係要記低聲調輪廓，唔關注對中間段嘅描寫，亦唔只喺質上描寫升、降等調型。

第二則就指出，字嘅調值係相對音高，而唔係絕對音高。每個人平時講嘢嘅音調，都可以分出1、2、3、4、5五個相對高度，即係：最低、次低、中、次高、最高。但係唔同人發出同一個相對音高時，佢嘅絕對音高未必一樣。換言之，某甲唸出來嘅最低音調值，可能同某乙唸出來嘅最低音調值唔一樣，例如某甲嘅最低音調值用五線譜記錄到「so,」，某乙就記錄到「la,」，但聆聽嘅人都可以分辨出嗰個調值就係嗰個人物講嘢時嘅最低音調。

## 形式
要記錄五度標記法嘅內容，有兩種略有差異嘅方法。

### 曲線法
用一條位於右方嘅豎線做標尺，由低到高分做四段，每個端點由低到高就分別表示相對音值嘅最低、次低、中、次高、最高。聲調嘅高低升降變化，用分隔號左邊嘅線條，由左到右噉表示。使用呢種標調技法嘅符號，稱爲「調符」或「聲調字母」（tone letter）。

例如記錄呢啲字喺官話北語普通話入面嘅唸法：「番」（fān），「茄」（qié），「炒」（chǎo），「蛋」（dàn）。

仲有，以粵語粵海片標準粵語嘅唸法爲例，則係：「三」（saam1），「碗」（wun2），「細」（sai3），「牛」（ngau4），「腩」（naam5），「麪」（min6）。

仲有，如果想表示口語變調，可以婇作爲標尺嘅豎線畫喺左邊，顯示聲調高低升降變化嘅線條就喺佢嘅右邊。以普通話「你好」爲例，「你」（nǐ）字本讀，「好」（hǎo）字本讀。但二字連讀時會變成（ní hǎo）呢種讀法，呢個時候就可以寫成：。

如果係輕聲，就將顯示聲調高低升降變化嘅線條改爲點。例如普通話裏面嘅呢啲詞彙：「玻璃」（bōli）、「伯伯」（bóbo）、「喇叭」（lǎba）、「兔子」（tùzi）。

### 數字法
數位法就係將相對音高高度用數字表示。一般寫喺國際音標嘅右上方。各種漢語語言嘅記錄，以1代表最低，以2代表次低，以3代表中，以4代表次高，以5代表最高。

例如記錄呢啲字喺官話北語普通話裏面嘅讀法：「番」（fān），「茄」（qié），「炒」（chǎo），「蛋」（dàn）。

又譬如，以粵語粵海片標準粵語嘅唸法爲例則係：「三」（saam1），「碗」（wun2），「細」（sai3），「牛」（ngau4），「腩」（naam5），「麪」（min6）。

聲調輪廓多數用兩個或以上嘅數字表示。不過，有啲人表示急速停頓嘅短聲調（比如入聲）嗰陣，爲咗強調佢嘅短同急，會只用一個數字，譬如音高較高而較短嘅音節，以標準粵語上陰入做例，聲調輪廓係/5/，而長嘅陰平聲則爲/55/。呢啲「急速停頓嘅聲調」通常有一個非濁音嘅輔音或喉塞音，故此令母音急速停頓。不過，有啲人選擇保持用雙位數字表示輪廓，避免令佢跟聲調代號數字混淆。若果使用曲線法，噉/5/同/55/無異，都係「˥」。

要注意，記錄美洲原住民語言嘅學者，往往以5爲最低，以1爲最高。同漢語語言嘅記錄啱啱相反。

### 比較
下方各表顯示兩種標記法嘅比較：

## 影響
### 國際音標

國際音標標示單字字調嘅方法有兩種，其中一種就借鑒咗五度標記法。以爲例，最高調可以表示爲（或），次高調爲（或），中調爲（或），次低調爲（或），低調爲（或）。
### 中文拼音方案
有啲中文拼音方案嘅聲調標記方法亦借鑒咗五度標記法嘅曲線法，用相似嘅線條外形嚟記錄聲調。例如普通話用*¯* 、*ˊ* 、*ˇ* 、*ˋ* 分別表示佢嘅四種聲調。由於普通話中嘅四個聲調調型都唔同，所以冇必要用豎標來標明相對高度。

## Unicode入面嘅聲調字母
喺Unicode度，國際音標聲調字母嘅編碼如下。其中最常用嘅五個聲調字母喺佔位修飾符號區段度，其餘位於聲調修飾符號區段度。
* 
* 
* 
* 
* 

* 
* 
* 
* 
* 

上述字元可以表示平調。至於升調、降調同轉折調，就依靠字型內嘅Opentype自動轉換功能，將佢哋組合起來顯示。例如：「˥ ˧」顯示成「˥˧」，「˧ ˩ ˧」顯示成「˧˩˧」。

輕聲嘅漢字，以點標示：

* 
* 
* 
* 
* 

* 
* 
* 
* 
* 

## 分域四度標調法
朱曉農提出嘅分域四度標調法，係對五度標記法嘅改進。先根據發聲態嘅唔同，將音分爲唔同嘅域，一般嘅清聲態處於中間，假聲態較高，濁聲態較低。喺各自域中再區分四個相對高度。

分域四度標調法可以更好噉處理例如韶關土話中小稱變調嘅「超高調」等問題，亦更有利於跨語言、方言嘅調值比較。但係五度標記法對絕大部分方言都比較適用，因此仍然係方言調查中嘅主流。

## 註釋

## 參考文獻

*
* 
* 
* 
* 
* 
* 
* 
* 

## 睇埋
* 聲調輪廓
* 調值
* 聲調
* 現代標準漢語
* 趙元任

## 出面網頁
*五度制調值標記法
*注音.拼音.國際音標的聲調符號比較以及對應到的音高
陳守健

**陳守健**，前香港職業籃球員，而家係香港警察。

## 職業籃球員生涯
喺聖若瑟書院畢業嘅佢，曾經效力橫洲工業，同余文樂，周柏豪係隊友。2006年，佢以2,042票榮登香港籃球明星賽「票王」，主因係當時佢做好地區工作，自少已經喺屯門、天水圍、元朗教波，培育年青一代。

喺成為香港警察之後，佢亦有繼續參與籃球活動，有警隊三分王嘅稱號。

## 家庭同感情生活
佢喺2014年8月成功向余文樂嘅妹妹余文琪求婚。余文樂曾經形容陳守健好錫佢個妹。

2017年5月，佢生咗第一個仔。

## 參考來源
黃四川

**黃四川**可以係指：
*黃四川 (中國)：中國政治人物，主力中國鐵路發展工作
*黃四川 (香港)：香港親中派政治人物，曾經被揭發有份計劃對民主派或其他政治人物作恐嚇行為。
黃四川 (中國)

**黃四川**（）係中國政治人物，福建人。佢係1965年考入北京鐵道學院讀運輸經濟專業，畢業後就係鐵路系統工作，曾經做過蘭州鐵路局局長，之後就任鐵道部辦公廳主任。1999年6月至2006年5月期間，佢擔任中華全國鐵路總工會主席。

## 出面網頁

類:中國政治人物
類:福建人
四川
叶韻

，亦都寫做**協韻**，指以改讀字音嘅方式，嚟到讀《詩經》、《楚辭》、唐詩等古代韻文。

叶韻古代又叫叶音（爲免同塡詞要啱音嘅叶音撈亂，本文唔用呢個叫法），呢個稱呼出自南宋朱熹。宋代之前，學者冇「古韻」嘅概念，佢哋用自己嘅發音唸先秦韻文，就會發現唔押韻。有啲學者以爲古書傳抄有誤，就擅自改變用字（最有名嘅係唐玄宗）。而其他大部份學者認爲，呢啲字唔押韻嘅原因，係因為發音唔同，所以必須改變讀音。叶韻說提出之後，產生咗好大影響，《康熙字典》中嘅字就註有叶韻嘅義項。

## 叶韻舉例
例如朱熹喺《詩經‧召南‧行露》二章與三章，就噉樣改變發音：

**第二章**

誰謂雀無**角**（覺韻古岳切，朱叶盧谷反）

何以穿我**屋**（屋韻烏谷切）

誰謂女無**家**（麻韻古牙切，朱叶音**谷**）

何以速我獄

雖速我**獄**（燭韻魚欲切）

室家不**足**（燭韻即玉切）


朱熹認為呢篇詩應該每個字都押韻，但係佢用自己嘅發音嚟唸，「**角**」和「**家**」唔押韻，所以佢改變咗呢兩字嘅發音。

**第三章**

誰謂鼠無**牙**（麻韻五加切，叶五紅反）

何以穿我**墉**（鍾韻餘封切）

誰謂女無**家**（麻韻古牙切，叶各空反）

何以速我**訟**（用韻似用切，叶祥容反）

雖速我訟

亦女不**從**（鍾韻疾容切）


相同道理，朱熹又改變咗「**牙**」、「**家**」、「**訟**」三字嘅發音，造成咗「**家**」喺呢兩章入面發音唔一樣。相同句子中嘅字，卻有唔同發音，係相互矛盾嘅。

## 叶韻嘅本質
從本質上嚟講，叶韻係因為古人冇意識到語音會隨住時代嘅變遷而變化，今時唔押韻嘅字，用寫作時嘅音嚟讀，其實係押韻嘅。中古漢語離而家較近，語音變化較小，但仍然有部份韻部同今日唔同，導致唔押韻。所以今日唸唐詩，仍然有啲人使用叶韻方法嚟保證押韻。而上古漢語去今已遠，唔押韻嘅情況更甚。由明代陳第硏究開始批判叶韻，自此大家對上古音韻逐步多咗了解，知道邊啲字在上古漢語中可以押韻。

## 民間讀古詩常見叶韻
*遠上寒山石徑**斜**（讀caa4）
*天似穹廬，籠蓋四**野**（讀jaa5）

## 註

## 參考文獻
黃四川 (香港)

**黃四川**，香港親中派政治人物，曾經係香港黑社會「聯英社」分支聯順堂成員，曾經被揭發有份計劃對民主派或其他政治人物作恐嚇行為。

## 部分公職
*全港飲食大聯盟永遠名譽會長
*新界地產代理商聯會會長
## 早年經歷
佢有從事地產行業經驗，曾經開設持有「嘉居城地產代理有限公司」，但呢間公司喺2003年因無力償債而被清盤，之後佢亦開設有四川地產。

## 政治立場
佢係香港親中派人士，同何君堯關係密切，曾經幫佢助選，平日亦經常出面替何君堯辦事。

喺雨傘革命期間，佢亦曾經參與反佔中同派發藍絲帶。

## 事件
### 被指有份脅迫自由黨周永勤棄選
喺2016年香港立法會選舉期間，自由黨喺新界西嘅候選人周永勤忽然喺選舉論壇宣佈退選，之後有一段錄音被傳媒廣泛報道，當中身為何君堯競選助理之一嘅黃四川，被揭發有份策劃威嚇狙擊周永勤，黃四川曾揚言要令周「開論壇都冇心機為止」。

黃四川回應事件嘅時候，質疑周永勤以竊聽嘅方式取得錄音，做法卑鄙，揚言提告誹謗。佢仲得到何君堯，何力撐黃四川係佢嘅「天使」。

### 被指有份參與元朗站襲擊事件同其他衝擊反送中運動嘅行動
喺反送中運動期間，7月16號喺元朗一場由反送中運動支持者舉辦嘅放映會發生衝突，之後，黃四川被影到，同八鄉分區指揮官李漢民交流、拍膊頭。

另外，喺7月21號，七二一元朗襲擊嗰陣，白衣人進入西鐵車廂襲擊市民後，黃四川曾經喺月台鼓掌。佢因為有份策劃參與襲擊，去到9月20日被捕。

## 參考
撞鬼自駕遊

《**撞鬼自駕遊**》（）係香港MakerVille製作嘅靈異真人騷節目，節目一共有兩季。節目主持去到英國（第二季加入愛爾蘭）用自駕遊去靈探。第一季由郭嘉駿同鍾卓穎主持，七仙羽做顧問，2023年7月17號到8月4號逢禮拜一到五22:30－23:00喺香港電視娛樂ViuTV播出。第二季《**撞鬼自駕遊 II**》（）由郭嘉駿同米露迪主持，2025年3月24號到4月11號逢禮拜一到五23:00－23:30喺香港電視娛樂ViuTV播出，最後一集喺2025年4月12號禮拜六23:00－23:25播出。

## 每集一覽
### 第一季

### 第二季

## 軼事
;第二季
*呢個節目成為自2019年4月29號ViuTV開設平日23:00綜藝時段近六年以嚟嘅最後一個節目，之後呢個時段改為播放《晚吹》節目。

## 節目調動
;第二季
*2025年3月31號：由於21:30-23:30播《三命》第1集，嗰日暫停播出，而最後一集安排喺4月12號禮拜六23:00-23:25播。

## 出面網頁
*ViuTV：撞鬼自駕遊
*ViuTV：撞鬼自駕遊 II
*
*

## 電視節目變遷
鄧志學

**鄧志學**可以係指：
*鄧志學 (明朝)：明朝政治人物、進士出身。
*鄧志學 (香港)，香港黑社會政治人物，有份參與七二一元朗襲擊事件
鄧志學 (香港)

**鄧志學**，綽號「鬥雞學」，香港親中派黑社會政治人物，和勝和成員，元朗屏山坑尾村村代表。

## 營商經歷同爭議
佢曾經喺元朗收地從事地產相關生意，部分會持有嘅土地捲入違規發展問題。其中，元朗屏山朗天路嘅祖堂地變成小型垃圾山，而呢塊地展開由鄧達善同鄧志學所管理。另外，天水圍嘉湖山莊泥頭山旁一個燒烤場，亦被揭發涉及違規搭建構築物而被地政總署釘契，該燒烤場主要股東就包括鄧達善同埋鄧志學兩人。

去到2019年8月，佢再被揭發喺洪水橋一幅鄧氏原居民持有嘅祖堂地，非法僭建一個逾1.5萬方呎嘅大型金屬構建物，內設數幢兩層高貨櫃屋，用作汽車維修同存放鋼筋，涉違反土地用途。

## 政治參與
2013年，佢曾經喺梁振英嘅一個公眾論壇內，出口怒罵吳文遠，被指係「梁粉」。

2014年佔中期間，佢率領好多人包圍《蘋果日報》總部，唔俾佢哋出版，所以被人睇作係「紅色打手」。

2019年，佢有份參與七二一元朗襲擊事件，去到7月23號，佢企圖潛逃離開香港前往泰國，但就喺香港國際機場被捕。

## 參考
林觀良

**林觀良**，綽號「懵良」，香港親中派黑社會政治人物，屬於和勝和，亦係張銓漢嘅門生，張銓漢護法之一。

林觀良喺和勝和屬「426紅棍」，後生嘅時候，主要經營毒品生意起家，之後上岸少理江湖事，主力發展丁地等事務。

2019年，佢有份參與七二一元朗襲擊事件，帶隊追入西鐵車廂內向示威者同市民施襲，受傷者包括民主黨立法會議員林卓廷，去到同年9月20日被捕，佢之後認罪，去到2021年7月被判4年8個月。法官形容，包括林觀良在內嘅被告事實係非法禁錮，令公眾造成極大恐慌，又質疑林觀良，當時人哋都走緊，點解仲要打，所以要判處阻嚇性刑罰。

2024年，邵耀華幫江澤民派系代理人打輿論戰，爭奪香港佛門土地，林觀良於是收佢為徒，務求借用其大陸司法保護傘，回報包括派人為佢就同中共無關嘅大麻生意債務，阻嚇十四Ｋ德字堆嘅法外收數動作。

## 參考
胡學霖

**胡學霖**，外號「日本仔」，香港親中派黑社會政治人物，屬於和勝和，「雙花紅棍」，擔任「打手」角色。亦係社團內一名強悍人物，有人，有錢。

2017年七一遊行前夕，人民力量攜帶紙紮公仔同埋葬禮花圈等示威物品到銅鑼灣百德新街，期間包括胡學霖在內，有好多人衝出嚟，搞亂咗場面同破壞物件，佢之後被捕，亦因為咁被一啲傳媒稱之為「紅色打手」。

2019年，佢有份參與七二一元朗襲擊事件，被網民拍攝到曾追打市民，去到同年9月20日被捕。

喺2021年4月1號，佢更加被影到無視當時嘅武漢肺炎限聚令，出席和勝和太上皇張銓漢嘅63歲壽宴。

另外，喺涉於2016至2017年間，胡學霖因為自稱係三合會社團成員，去到2023年5月被法庭判入獄24星期。

有黃色經濟圈嘅資訊平台指，胡學霖同佢老婆張秀蓮係香港虛擬貨幣平台HKCEXP嘅東主，而呢個平台專門幫黑社會洗黑錢。

## 參考
張國偉

**張國偉**，人稱「隊偉」，香港親中派黑社會政治人物，屬於和勝和。

2019年，佢有份參與七二一元朗襲擊事件，去到同年9月20日被捕。

佢喺黑社會社團影響力都幾大，有傳媒指佢喺元朗嗰度有一定勢力，無人敢惹佢。2018年佢喺一間酒樓舉行婚宴，警方好緊張，為咗打壓黑幫氣焰，反黑組探員同埋機動部隊警員喺場邊駐守戒備，重要在場人士登記身份證。

## 參考
邱啟昌

**邱啟昌**，香港親中派黑社會政治人物，屬於和勝和，元勝堂堂主，香港啟昌龍獅會創辦人。

2019年，佢有份參與七二一元朗襲擊事件，去到同年9月20日被捕。
## 參考
吳偉南

**吳偉南**，外號「飛天南」，香港親中派黑社會政治人物，屬於14K。

## 早年生涯
佢係14K打手，比一啲人形容係好勇鬥狠，早年跟隨有「元朗之虎」之稱嘅14K「德」字堆前話事人「四眼細」搵食。

## 參考七二一元朗襲擊事件
2019年，佢有份參與七二一元朗襲擊事件，但當時反而係佢自己心臟病發，被佢打嘅前線醫護人員對佢進行急救，自己嘅兄弟無去救佢，警察亦因為同黑幫嘅合作而唔喺現場，佢去到同年9月20日被捕。

佢一度否認有份參與，話自己只係買甜品經過，又辯稱自己係勸交，但去到2021年，佢被暴動罪、串謀有意圖而傷人罪罪成，判監4年。

## 參考
香港解密

**香港解密**（hkleaks.pk），係由香港政府同中共政府經統籌進行嘅專業資訊戰之下，一個公佈同網絡人肉反對逃犯條例修訂草案運動相關人物、傳媒記者個人隱私資料嘅網站。網站成立目的，係透過傳播資訊影響大眾睇法，令目標人物感到被追蹤威嚇。

## 網站內容
網站公布左好多500個人嘅個人資料，而且佢哋嘅相都印上「暴徒」兩個字，仲附上姓名、生日同電話等資料。其中包括蘋果日報創辦人黎智英、前民主黨主席李柱銘、何俊仁同前香港政務司司長陳方安生。仲有部分台灣人嘅個資都被公開，包括台灣獨眼新聞記者陶貞穎、台灣基進黨主席陳奕齊、台灣公民陣線發起人江旻諺、台灣人權促進會秘書長邱伊翎同台北市議員邱威傑嘅助理等等
。

## 參考來源

## 外部連結
*香港解密（hkleaks.ru，另有多個備用域名：hkleaks.pk、hkleaks.tj、hkleaks.ml、hkleaks.af、hkleaks.cc、hkleaks.pw、hkleaks.kz、hkleaks.kg）
哥德次文化

（）係喺 1980 年代嘅聯合王國興起嘅一套次文化，原先建基於哥德搖滾，受到 19 世紀嘅哥德式小說影響，亦引出咗一套佢哋嘅審美觀同時尚。

## 睇埋
*哥德式小說
*吸血鬼
隊長 (足球)

**隊長**（）係一位喺足球運動入面做球隊領袖嘅球員，通常由經驗豐富嘅球員擔任。喺比賽入面，隊長會佩帶隊長臂章。
迦南

**迦南**（；；腓尼基文：，，），天主教譯**客納罕**，係一個古代地區名，指地中海東岸嘅沿海低地。
2006年以黎衝突

**2006年以黎衝突**係一連串由黎巴嫩真主黨所屬軍隊和以色列國防軍打嘅仗。

類:以色列戰爭‎
類:黎巴嫩
類:21世紀嘅仗‎
類:2006年
沙略·佩羅

**沙略·佩羅**（）係法國作家，廿一世紀初最多人用嗰個版本嘅《灰姑娘》，就係出自佢筆下嘅。

## 作品

沙略·佩羅版本《灰姑娘》個故仔講到，灰姑娘喺冇得去舞會，好唔開心嗰陣，佢個神仙教母出場，用魔法變條靚裙俾佢著同變架南瓜馬車出嚟，等灰姑娘有得去舞會。

某啲版本嘅《灰姑娘》，話灰姑娘親生阿媽嘅鬼魂出面幫佢，亦有啲版本係話灰姑娘親生阿媽嘅墳墓嗰度生咗樖好靚嘅樹出嚟，而樖樹有神秘力量生咗條靚裙出嚟畀灰姑娘著。沙略·佩羅就老作咗個神仙教母出嚟。
魔法黑森林

《**魔法黑森林**》（）係 2014 年一套奇幻片，情節上結合咗幾個童話故事。

## 情節

## 取材

喺情節上，《魔法黑森林》同原著音樂劇一樣結合咗《灰姑娘》、《阿積與豌豆樹》、《小紅帽》同埋《長髮姑娘》呢幾個童話故事。
洛多皮斯

（）係公元前 1 世紀嘅古希臘嘅一個傳說人物，有法老王靠住一隻鞋搵到佢心儀嘅平民少女（洛多皮斯），跟住仲娶埋洛多皮斯做老婆。

呢個故仔畀人話係《灰姑娘》最早嘅版本。

## 睇埋
*灰姑娘

## 攷
葉限

係唐朝文學入面嘅一個虛構角色。

葉限嘅故仔講到佢畀惡毒後抵乸虐待，後嚟有國王透過葉限隻金鞋搵到佢，將葉限冊封做佢嘅王后。

## 睇埋
*灰姑娘
灰姑娘效應

**灰姑娘效應**（）係進化心理學上講到嘅一種現象，指繼父母同親生父母比起嚟，更加大機率會虐待啲細路。

呢種現象個名嚟自灰姑娘－《灰姑娘》個故仔提到灰姑娘嘅後抵乸用各種嘅方法糟質灰姑娘，當正佢係工人噉使。

## 睇埋
*親屬選擇
裴度

**裴度**（），字**中立**，河東聞喜人。係唐朝中後期重臣、晉國公。佢做過憲宗、穆宗、敬宗、文宗四朝嘅司空同司徒。過世後追贈太傅，謚號**文忠**。

## 睇埋
* 

## 背景

裴度喺唐代宗時期（公元765年）出世，家族係河東聞喜（今山西運城）裴氏。其族譜可追溯至漢、晉、前燕、後秦同北魏嘅官宦世家，不過裴度直系祖先曾連續幾代未任官職，直到佢祖父裴有鄰先再做縣令，阿爸裴漵就擔任過縣丞之職。

唐德宗貞元年間（公元789年），裴度先通過科舉進士科，再考中博學宏詞科。後來又參加直言極諫科特考合格，之後派任河陰縣尉（今河南洛陽境內），再升任監察御史。其間曾密奏彈劾受唐德宗寵信嘅權臣，結果被調離長京，派到河南府（即洛陽地區）擔任參軍事，後來又返朝任起居舍人專職記錄皇帝言行。
## 參考
*《舊唐書/卷170》
*《新唐書/卷173》
Finch 巴士總站 (GO)

加拿大多倫多嘅 **Finch 巴士總站**分兩部分，屬於  嘅 **GO 巴士總站**係個露天車站，喺北約克央街夾  街（芬治大道以北第一條細街）東北角，提供服務包括 GO 巴士 同約克區公車局嘅普通巴士同 Viva 巴士，亦附設的士站。

GO 巴士總站其實樓下就係 Finch 地鐵站，南面亦即係多倫多公車局嘅  巴士總站，但係兩個巴士總站並唔互通，由一個去第二個巴士總站要落地鐵站過入閘機或者出閘機，再搭電梯或者行樓梯上返地面。

## 總站路線資料
*約克區公車局：
**正常服務：2（Milliken）、5（Clark）、23（Thornhill Woods）、77（Highway 7）、88（Bathurst）、91（Bayview）、91A（Bayview）、99（Yonge）、760（Vaughan Mills/Wonderland）
**快綫服務：98E（Yonge Limited）、300、301、302、303、304、305、Viva 藍色綫
*GO Transit：
**正常服務：32（Brampton Trinity Common/North York）、67（Keswick/North York）
**快綫服務：96（Oshawa/Finch）

## 接駁交通
*多倫多公車局：
**正常服務：多倫多地下鐵1號綫、36（Finch West）、39（Finch East）、42（Cummer）、53（Steeles East）、60（Steeles West）、97（Yonge）、125（Drewry）
**快綫服務：939（Finch East）、953（Steeles East）、960（Steeles West）
**夜間巴士：320（Yonge）、336（Finch West）、339（Finch East）
*Bikeshare 單車站
*的士站

## 參考資料
GO Transit

** 運輸**（；，直譯 ｢GO 網絡｣），1999年前全名**安省政府公車局**（），係一間提供城際鐵路同巴士服務嘅政府機構，隸屬安大略政府；名義上服務大多倫多及咸美頓地區，但係部分路綫其實過咗界，1967年成立，2009年安省政府立法將佢同都市聯通合併，變成都市聯通嘅一間子公司。

GO 成立之前，同區嘅鐵路服務由加拿大國家鐵路提供，當時提供嘅只係通勤火車。

## 名
1999年8月7號前 GO 係簡寫，指 ，即係 ｢安大略政府｣。佢技術上亦有正式法文名），但係法文名實際上幾乎冇人用。

## 註

## 參考資料
跑車浪漫旅

**跑車浪漫旅**（英文：Gran Turismo），係由索尼互動娛樂開發嘅競速遊戲，1997年推出。

## 參考


## 出面網頁
*跑車浪漫旅影片
跑車浪漫旅2

**跑車浪漫旅2**（英文：Gran Turismo 2），係由索尼互動娛樂開發嘅競速遊戲，1999年推出。

## 參考


## 出面網頁
*跑車浪漫旅2影片
*跑車浪漫旅2線上遊戲
芬治大道

**芬治大道**（）係加拿大多倫多北部打橫嘅一條大街，北面對上一條大街係最北嘅士刁大道，南面對落一條大街係雪柏大道。

同好多喺多倫多打橫嘅大街一樣，條街分東西兩截，央街以東叫芬治大道東（），央街以西叫芬治大道西（），芬治大道東行嘅係39號巴士，芬治大道西行36號巴士。

佢沿途有兩個地下鐵站，分別係夾央街嘅 Finch 站 同芬治大道西夾  嘅 Finch West 站，但係因為係 U 字形，雖然兩個地鐵站之間搭巴士只需要半個鐘，搭地鐵反而要幾乎兩個鐘。

## 攷
阿積與豌豆樹

《**阿積與豌豆樹**》（參見）係一個好出名嘅童話故事，已知最早嗰個版本出自 1734 年嘅英格蘭。故仔大致如下：好耐好耐以前有對母子，個仔叫**阿積**，佢哋兩個好窮；有一日，阿積攞佢哋隻乳牛去賣，換取咗五粒荳返嚟；阿積阿媽好嬲，覺得啲荳完全冇價值，但點知到咗第二日，啲荳就發芽變咗樖高聳入雲嘅豌豆樹；阿積爬豌豆樹去到巨人嘅空中城堡，仲由巨人嗰度偷咗好多寶物返嚟；最後，兩仔乸做咗有錢人，可以開開心心噉生活落去。

## 劇情大綱
《阿積與豌豆樹》情節大致如下。

好耐好耐之前有一個寡母婆，佢帶住個仔，個仔叫**阿積**（Jack）。呢兩仔乸好窮。有一日，寡母婆發覺屋企好唔夠錢使，於是就決定要將佢哋隻乳牛（全屋唯一一件值少少錢嘅嘢）攞去賣咗佢。佢叫阿積攞隻乳牛去市集度賣，仲吩咐阿積要賣返個好價錢，噉佢哋今晚就可以食餐好嘅。阿積拖住隻乳牛去市集，喺市集遇到個怪男人。怪男人望住隻牛好似有興趣想買噉，阿積見到就問佢肯出幾多錢。怪男人講：
:「如果你賣隻牛畀我，我會畀五粒有魔法嘅神奇荳畀你。」

阿積肯成交，將隻牛賣畀怪男人，交易完就攞住怪男人畀佢嘅五粒「魔荳」返屋企。阿積一返到屋企，佢阿媽就問佢賣牛賣成點，阿積如實噉將成件事話畀阿媽知，點知阿媽聽完就扯嗮火，鬧阿積係傻仔，一氣之下一嘢將啲荳掟咗出窗外面。如是者兩仔乸咩財物都冇嗮，嗰晚就空住個肚上床睏覺。

第二朝天光，阿積一起身望出窗外就嚇咗一跳－原來啲荳真係有神力，喺一夜之間發咗芽仲生咗樖好大好高嘅豌豆樹出嚟，樖豌豆樹一路向上生，生到伸咗入雲裏面。阿積沿住豌豆樹向上爬，一路爬到最頂，發現雲上面有座城堡。好奇嘅阿積靜靜雞祟入去城堡，喺城堡廚房搵到個女嘅巨人喺度煮飯。依個時候，阿積醒起自己尋日全日都冇食嘢今朝又冇早餐食，感到飢腸轆轆，於是佢就求個女巨人畀啲嘢佢食。女巨人同情阿積，就施捨咗啲麵包同牛奶畀佢充飢。

冇幾耐，女巨人嘅老公返到城堡。男巨人個樣生到兇神惡煞噉，阿積一見到佢就嚇到搵地方匿埋。點知個男巨人跟住就停低，噉講：
:（粵文翻譯）
:「Fee-fi-fo-fum ！我聞到有一陣英倫人血嘅味。
:無論佢生勾勾定係死咗都好，我都要將佢啲骨頭磨碎嚟食！」

不過女巨人聽到就同佢老公講，話間屋除咗佢哋兩公婆之外咩人都冇。男巨人放棄想食人嘅意慾，就食佢老婆煮嘅飯餸然後返房。阿積一路等到天黑先至出返嚟，佢偷入男巨人間房，趁住男巨人睏著咗，偷走男巨人嗰個裝住好多金幣嘅銀包。然後佢攞住個銀包，沿住豌豆樹爬返落地面。阿積返到屋企就同阿媽分享金幣，後嚟兩仔乸仲好開心噉攞啲錢去食大餐。

過咗一排之後，阿積又爬豌豆樹偷入巨人城堡。佢又係問女巨人攞嘢食，又係食食吓男巨人就返到。阿積今次匿喺男巨人嘅床下底。男巨人想食人但又畀佢老婆勸阻，就死死哋氣返房，一返到房佢就攞咗隻雞乸出嚟，佢開口命令隻雞乸生蛋，隻雞乸竟然即刻生隻金蛋出嚟－匿埋喺床下面嘅阿積睇到嗮成件事。一等到男巨人睏著咗，阿積就偷偷哋帶走隻雞乸，攞住隻雞乸返屋企，令佢阿媽好開心。

又過咗一排之後，阿積再次爬豌豆樹偷入城堡，重複「問女巨人攞嘢食，男巨人返嚟想食人，女巨人叫停佢老公，男巨人返房」嘅過程。今次阿積發現男巨人擁有一座有魔法嘅豎琴，座琴啲弦冇人彈都識得自己郁，會演奏美妙嘅音樂。阿積又係等男巨人睏著就出返嚟，想偷座魔法豎琴，但點知阿積一攞起座豎琴，座琴就大嗌：
:「救命呀主人！有人想偷我呀！」

男巨人扎醒咗。佢見到阿積攞住座豎琴就大發雷霆。阿積有咁快得咁快逃走，而且佢仲跑得好快，男巨人追唔到。阿積沿住豌豆樹爬返落地面，但佢一向上望就見到男巨人都想沿豌豆樹爬落嚟。於是阿積即刻衝入屋企攞佢把斧頭，佢揸實斧頭就郁手想劈斷豌豆樹。劈吓劈吓樖豌豆樹冧，跟住男巨人就由高空跌落地，跌死咗。

到咗最後，阿積同佢阿媽靠住由巨人度偷返嚟嘅財物變到好有錢。兩個人幸福快樂噉生活落去。

## 後世批評
有唔少人都覺得《阿積與豌豆樹》個故仔其實係「教壞細路」：阿積身為主角但行為惡劣－佢受到女巨人嘅恩惠，但唔報恩不特止，仲偷走巨人嘅財物同埋殺死女巨人個老公。

有唔少後世嘅人都會對個故仔做啲修改，想主角阿積似返個好榜樣。個故仔因而出咗好多個版本。有啲版本會話巨人曾經殺咗好多地面嘅人，而且仲會搶走受害人啲財物，而阿積由巨人嗰度偷返嚟嘅財物，查實都係巨人打前由地面嘅人嗰度搶走嘅。亦都有啲版本會話，巨人係阿積嘅殺父仇人，所以佢嘅行為只係報復。

## 文化影響
《阿積與豌豆樹》依個故事舉世聞名，多次畀人改編做戲同其他媒體嘅作品，亦有好多作品有採用《阿積與豌豆樹》當中嘅某啲橋段。

例子可以睇吓 2011 年嘅電腦動畫片《無敵貓劍俠》或者 2014 年嘅奇幻片《魔法黑森林》呀噉。

## 睇埋
*童話
*巨人
*會生金蛋嘅鵝
*窮至有錢情節

## 註釋

## 引咗

## 拎

*Jack and the Beanstalk Fairy Tales and Bedtime Stories for Kids in English ，依段片用英文講《阿積與豌豆樹》。
*Jack and the Beanstalk. *American Literature* ，英文版嘅《阿積與豌豆樹》。
劉華

**劉華**可以係：

*劉華 (公主)，漢桓帝劉志個女，封陽安長公主。
*劉德華，暱稱劉華，香港男藝人。
*劉江華，暱稱劉華，前民政事務局局長。
*1990年代嘅一個歇後語，指「缺德」（「劉德華」少咗個「德」字），2000年代打後已經冇乜人用。
文學小說

**文學虛構故仔**（）係一類嘅虛構故仔，大致上係指「藝術性質」嘅虛構故仔作品。

文學虛構故仔嘅相對係大眾小說－文學虛構故仔追求寫到想「反映人類嘅現實」、敘事節奏慢、而且啲用字比較文縐縐同有詩意，冇大眾小說咁通俗。
鉛酸電池

**鉛酸電池**（**水電**）係一種充電池，由法國物理學家加斯東皮迪（）喺 1859年發明，係史上第一隻叉得電嘅電池。同而家充電電池比，鉛酸電池嘅能量密度比較低。不過，佢嘅瞬間電流嘅能力勁，意味住功率重量比大。呢啲特性以同製造低成本，令其適合攞嚟撻汽車用。水電短命，叉得慢、叉得耐、通常只係叉得五佰次，係缺點。

傳統同最常用嘅鉛酸電池，電池蓋有疏氣窿仔，又叫做「水電」，因為用咗一排要加水入去，用嚟補充電解液 H2SO4 之中嘅水，一定要用蒸溜水。用水喉水怕有化學物同礦物質，影響電解液嘅平衡，電池嘅性能同壽命。封密式水電就唔使加水，因為佢設計上已經封好，水份唔會流失。

## 化學反應
正極板為二氧化鉛（PbO2）做嘅，負極板係鉛（Pb）造嘅。

**放電**：
:\rm PbO_{2 (s)} + Pb_{(s)} + 2{H_2SO_4}_{(aq)} \rightarrow 2{PbSO_4}_{(s)} + 2{H_2O}_{(l)}

負極反應：\rm Pb + SO_4^{2-}  \rightarrow PbSO_4 +2e^-

正極反應：\rm PbO_2 + 4H^+ +SO_4^{2-} + 2e^-  \rightarrow 2H_2O + PbSO_4

**[[叉電]]**：
:\rm 2{PbSO_4}_{(s)} + 2{H_2O}_{(l)} \rightarrow PbO_{2 (s)} + Pb_{(s)} + 2{H_2SO_4}_{(aq)}

總化學方程式：
:\rm PbO_{2 (s)} + Pb_{(s)} + 2{H_2SO_4}_{(aq)} \iff 2{PbSO_4}_{(s)} + 2{H_2O}_{(l)}
通行碼破解

**通行碼破解**（）係泛指啲人搵出一個未知嘅通行碼。

## 睇埋
*電腦存取控制
*密碼破解
隊長

**隊長**（英文：**Captain**）係團隊運動中嘅個銜頭，由運動員之中經由指定或者互選一人擔任。喺某啲情況下，隊長可能喺比賽同團隊合作方面負有重大嘅責任。

## 各種隊長

*隊長 (足球)
雪柏大道

**雪柏大道**（），又叫**雪拔大道**，係加拿大多倫多北部打橫嘅一條大街，北面對上一條大街係芬治大道，南面對落首先係401公路，然後先到下一條大街，係 。

同好多喺多倫多打橫嘅大街一樣，條街分東西兩截，央街以東叫雪柏大道東（），央街以西叫雪柏大道西（），雪柏大道東行85號巴士，雪柏大道西行86號巴士。

多倫多地下鐵4號綫就喺雪柏大道，但係條綫超短，淨係由央街到  嘅好景商場（），成條綫得五個站。另外喺西面夾  係地下鐵1號綫嘅 Sheppard West 站。

## 註

## 參考資料
個人區域網絡

**個人區域網絡**（）係指一個人喺佢嘅工作區入面若干部電子架生連埋一齊形成嘅電腦網絡。

## 概論
跑車浪漫旅4

**跑車浪漫旅4**（英文：Gran Turismo 4），係由索尼互動娛樂開發嘅競速遊戲，2004年推出。

## 參考


## 出面網頁
*跑車浪漫旅4影片
*跑車浪漫旅4香港賽道影片
多倫多地下鐵4號綫

**雪柏綫**（），又叫**多倫多地下鐵4號綫**（），係加拿大多倫多嘅一條地下鐵綫，連接央街同 ，由多倫多公車局營運；2002年11月24號通車，全線5個站。

起呢條綫用咗七年半時間起，十億加元埋單，佢係多倫多第一條每個站都有𨋢嘅地下鐵綫，亦係全加拿大第一條淨用盾構機起嘅綫，但係因為尾站兩頭唔到岸，四條綫之中佢亦係最少人用。

因為咁少站，佢又有個英文花名叫  ｢｣（楔位綫）；但係其實原本喺1982年嘅方案係由西面嘅  站（現時嘅 Sheppard West 站）一路去到土嘉堡市中心，1986年6月嗰陣大多市政府亦已經拍咗板，只係等省政府夾錢，當時嘅第一期工程亦只係估計要 ，亦唔係只係去到 ，而係去到 。但係因為安省保守黨政府倒台，計劃被新政府取消咗，到1994年真係想起已經超哂支，淨夠錢起幾個站，本來亦應該有第6個站，喺 ，但係居民反對，怕有地鐵站樓價會跌。

## 車站一覽



## 註

## 攷
網絡敵人

電腦保安相關工作上講嘅**敵人**係泛指一類人，特徵係有惡意、想阻礙密碼體制以至成個資訊系統正常運作。佢哋嘅目的可能係想竊取資料、破壞系統、監控用戶，甚至操控基礎設施。定義上，敵人唔洗一定係黑客本身，而係包晒所有潛在攻擊者同埋佢哋用嘅手段。電腦保安上研究敵人嘅行為模式，有助設計出更有效嘅防禦機制。

## 例子

敵人嘅常見例子有：
*網絡犯罪集團以經濟利益為目標，例如將勒索軟件加落受害人嘅電腦，再要求贖金。呢類攻擊通常針對企業。
*國家級對手，即係由外國政府支持嘅攻擊行動，可能涉及間諜活動、基礎設施破壞... 等，以達到軍事或政治目的。
*內部威脅：例如某公司嘅員工或者前員工，因為不滿，利用合法存取權限嚟洩漏數據。

## 應對

## 睇埋
*電腦保安
*攻擊模型

## 引咗
士嘉堡 RT

**士嘉堡 RT**（，代號 **SRT**），簡稱 **RT**，係加拿大多倫多嘅一條已經冇咗嘅地下鐵綫，由多倫多地下鐵2號綫最東嘅 Kennedy 站去到士嘉堡喺六市合併前嘅舊市中心附近，由多倫多公車局營運；1985年3月24號通車，全綫6個站，全綫都喺地面。新冠疫情之前每日載客 35,000 人次。

佢好多時又叫**士嘉堡輕鐵**，但係佢雖然載客量細，其實並唔係輕軌鐵路，而係重型鐵路。佢喺2014至2023年間又叫**地鐵3號綫**（），不過呢個雖然係官方編號，但係實際上好少人咁叫；無論係普通人、傳媒抑或係專家，通常都係叫佢做 RT。

RT 用嘅係一種叫 ICTS 嘅車種，設計壽命25年，由於系統老化，但係本來已經諗掂咗嘅應對計劃多次被政客搞亂，結果到2019年，啲車已經壞到冇後備車用，2021年2月10號，多倫多公車局決定兩年後摺埋 RT，用接駁巴士代替，直到2號綫擴建工程完工為止，預計為期七年；2023年，當局原本計劃 RT 喺11月18號退役，但係因為喺7月發生出軌事故，8月24號宣佈 RT 即時退役。

## 車站一覽



## 簡史
* 1969年，多倫多公車局喺春季發表報告，表示打算喺士嘉堡起街車綫
* 1980年，多倫多公車局再提打算喺士嘉堡起鐵路綫，改咗叫輕鐵，其實仍然即係街車
* 1982年，變咗 ICTS，原因係省府施壓
* 2000年代初，越嚟越多專家關注系統老化嘅問題
* 2005年，多倫多公車局研究後提出兩個方案，一係延長2號綫，二係轉返佢做輕鐵
* 2006年，多倫多市長苗大偉提出全城起輕鐵，包括將士加堡 RT 變返做輕鐵；因為士加堡 RT 已經係標準軌，可以拆走第三軌，加返架空電纜，就可以行普通嘅輕鐵
* 2008年，建議中嘅路綫改咗，同延長到  區
* 2010年，福特上台，取消輕鐵計劃
* 2019年，安省省長杜格福特決定延長2號綫
* 2021年，多倫多公車局發現大修 ICTS 用5億加元都唔掂，決定兩年後摺埋 RT 算數
* 2023年7月24號，RT 發生甩車卡引致出軌意外，5人受傷送院，RT 全綫停駛，有可能提早摺埋
* 2023年8月24號，官方決定 RT 提前退役

## 註

## 攷
專業年

**專業年**（Professional Year）係一個澳洲移民制度嘅術語。目的係澳洲政府用嚟幫助國際學生喺畢業後，喺當地實習，攞到工作經驗，畢業後更容易搵到同專業相關嘅工作，並且喺申請移民嘅時候獲得加分。涵蓋嘅領域有資訊科技、工程、會計等。

## 參考
BoC Pay

**BoC Pay**係香港嘅一個主要流動支付程式，由中銀香港喺2018年8月推出，初頭需要係中銀香港客戶先至用得，2019年3月開放畀非中銀香港客戶用。

BoC Pay用到銀聯二維碼技術，由中銀銀聯信用卡或者現金帳戶度扣數付款。

2022年開始，BoC Pay成為香港消費券計劃其中一個儲值支付工具。

## 參考

## 出面網頁
*BoC Pay | 中銀香港
Viu Chat

《**Viu Chat**》係香港MakerVille製作嘅娛樂訪談節目，由強尼主持，2023年7月24號到8月11號逢禮拜一到五23:00－23:30喺香港電視娛樂ViuTV播出。節目主持強尼會分別訪問MakerVille旗下藝人。

## 每集一覽

## 軼事
*節目原本計劃由強尼訪問MakerVille唔屬MIRROR、ERROR同COLLAR嘅全體30位藝人，每人半集總共15集。但節目製作期間藝人陳嘉倩同鄧家禮離巢，得返28位，最終節目安排最後一集分別由強尼接受訪問，同埋「訪問」ViuTV吉祥物Sound Bear同Sound Choice。
*每位受訪藝人只係獲分配一節時間（約莫10分鐘），內容包括接受強尼訪問同參與一項可以展示自己特質嘅自選活動，令真正出到街嘅訪問片段得六七分鐘左右，畀觀眾批評太短。節目組後尾為其中四位藝人岑樂怡、練美娟、沈殷怡、駱振偉喺網上重溫額外發佈額外五分鐘左右嘅訪問片段。
*節目入面嘅藝人介紹片段，畀觀眾發現至少寫錯兩個名：包括將「王頌茵」寫錯做「王頌恩」，同埋將米露迪嘅英文名「Melody Ma」寫錯做「Melody Me」。

## 註

## 出面網頁
*ViuTV：Viu Chat

## 電視節目變遷
閃電泡芙

**閃電**（）係一種法式甜品，特色係佢長條形嘅形狀。佢由泡芙酥皮整成，通常有吉士或者忌廉餡，上面仲有層糖衣。

## 歷史

閃電泡芙最早喺十九世紀出現，起源地係法國里昂。最早期嘅食譜冇乜點提過閃電泡芙嘅起源，所以佢好可能係慢慢演化出嚟嘅，不過亦有人估佢係名廚安托南‧卡雷姆（）發明嘅。閃電泡芙一開始叫做「公爵夫人式麵包」（）或者「細公爵夫人」（）。要去到1860年代，呢個名先至出現，意思係閃電或者閃光。閃電泡芙個中文名就係噉嚟嘅。

呢個名嘅由來有兩種講法，法文入面最權威嘅法蘭西學院詞典話係因為閃電泡芙好似閃電咁快就食嗮。不過亦有人覺得，閃電（或者閃光）係指緊閃電泡芙上面嗰層閃閃嘅糖衣。

## 整法

閃電泡芙嘅外層係泡芙酥皮整成嘅，質地同普通泡芙一樣。西餅師傅通常會用花袋將佢唧做一條條長條，然後攞去焗到出面脆身、入面空心為止。不過依家某啲餅舖有專門整閃電泡芙嘅機，唔使人手唧都可以量產一樣長度嘅泡芙酥皮長條。

等焗完攤凍咗之後，就可以唧啲餡入泡芙裏面，再喺上面鋪層糖衣。傳統嘅閃電泡芙餡有吉士、雲呢拿忌廉、或者希布斯特忌廉（）。不過今時今日嘅閃電泡芙有好多種變奏，除咗開心果或者咖啡味忌廉之外，仲有冧酒吉士同栗子蓉餡可以揀。有啲整做花色蛋糕仔（）嘅閃電泡芙仲會有鹹口嘅餡。

### 有關甜品

*「雅各伯嘅棍」（）係閃電泡芙嘅一種。佢用焦糖取代咗平時閃電泡芙上面嗰層糖衣。

*「修女泡芙」（）嘅食材同閃電泡芙一樣。不過佢唔係長形嘅，而係一大一細兩個泡芙波疊埋一齊嘅。

*「長莊」（）個樣同餡都同閃電泡芙好似。不過長莊唔係用泡芙酥皮整嘅，而係一種冬甩。長莊喺北美都算流行，有啲舖頭會將佢叫做閃電泡芙。

## 文化

今時今日閃電泡芙已經成為咗遠近聞名、代表住法國嘅嘢食之一，唔少人去到法國都會特登幫襯下啲地道嘅閃電泡芙名店，而專賣閃電泡芙嘅舖頭亦都開到香港、東京等地。同時，閃電泡芙嘅花款亦越嚟越多，有啲西餅師傅仲會整農曆新年主題或者動畫角色造型嘅閃電泡芙嚟吸客。

### 節日

喺比利時，由2020年開始每年11月20號都會慶祝閃電泡芙節（），幫患癌嘅細路籌錢醫病。

而喺美國，6月22號係全國閃電泡芙日（）。

### 世界紀錄

閃電泡芙個特別之處就係佢嘅長度，所以整西餅呢行出現咗鬥長嘅風氣。截至2023年為止，由健力士世界紀錄認證嘅「世界上最長朱古力閃電泡芙」紀錄喺一班瑞士嘅西餅師傅手上，佢哋喺2014年整嗰條有成503米咁長。而嚟自比利時嘅朱古力師傅讓-菲臘·達爾西斯（）嘅團隊其實喺2016整過一條676米長嘅朱古力閃電泡芙出嚟，不過因為佢哋冇申請新嘅世界紀錄，所以仲未記錄在冊。

另一項同閃電泡芙有關嘅世界紀錄亦都係由瑞士西餅師傅打破嘅，佢哋用咗23,700嚿閃電泡芙、堆滿咗80.27平方米面積，畫咗隻漫畫角色出嚟，係世界上最大嘅閃電泡芙馬賽克鑲嵌藝術。

## 參考
石圍角邨麥當勞

**石圍角邨麥當勞**係香港麥當勞一間分店，喺荃灣石圍角邨石圍角商場平台324號舖，2023年石圍角商場大翻新之後，全店走復古風，檯櫈懷舊，重多咗蘋果批樹、漢堡包凳同埋仿繪舊麥當勞壁畫，滑嘟嘟、漢堡神偷、小飛飛返晒嚟，重有香港最後一個有得留低嘅麥當勞叔叔，翻新之後只係換咗個座位，繼續揮住手同大家見面。

## 攷
* 

類:香港快餐店
類:石圍角
Laurel-Yanny爭論

**Laurel or Yanny**，又叫 **Yanny or Laurel**，係2018年5月11號開始喺網上流傳嘅一段短錄音，同埋佢引起嘅錯聽爭論。呢段錄音係2007年由歌劇演唱家Jay Aubrey Jones喺vocabulary.com錄製同發表嘅20萬個單字參考發音之一。網絡上嘅爭論係講緊呢段錄音讀嘅字究竟係「Laurel」（ 或 ）定係「Yanny」（），而根據Twitter網絡調查顯示，聽咗錄音嘅50萬名網友之中，53%嘅人聽到「Laurel」，47%嘅人就話聽到「Yanny」。

《衛報》話，呢個係繼藍黑白金裙之後，網絡上出現意見分歧最大嘅爭論。呢個爭論喺網上爆紅幾日之後，vocabulary.com增加「Yanny」嘅條目，單字發音同「Laurel」一樣，佢嘅定義係「A *yanny* is a word or phrase that is capable of distracting the entire internet for at least 24 hours. When you "drop a *yanny*," you start a contentious debate on some type of public forum.」（Yanny係一個可以令成個互聯網陷入最少24個鐘嘅苦惱之中嘅單字或者片語，『丟個Yanny出嚟』即係喺一啲論壇上面開啟一個具爭論性嘅激辯。」

## 背景與反應
美國佐治亞州一個15歲女學生Katie Hetzel，當時讀緊，喺vocabulary.com查「Laurel」嘅單字發音嘅時候，聽到「Yanny」，於是將呢段錄音擺上去自己嘅Instagram動態到，佢朋友Fernando Castro就將呢段錄音製成一條短片，又重新擺上自己嘅Instagram動態到。第二日，網友RolandCamry將Castro嘅短片放上Reddit，YouTuber Cloe Feldman又轉發去佢嘅Twitter動態到，網上嘅爭論愈嚟愈激烈。有份參與討論嘅名人包括艾倫狄珍妮、史提芬京、姫絲甸·泰根、占美金梅、官大為、陳孜昊，而個名同呢兩個字相似嘅雅尼同都有回應。時任美國總統Donald Trump亦都喺白宮嘅Twitter到講笑咁回應：「I hear covfefe」。

## 科學分析
明尼蘇達大學聽力科學教授Benjamin Munson話，高頻之下會聽到「Yanny」，低頻就聽到「Laurel」。高齡人由於有老年性耳聾，聽到高頻聲嘅能力可能降低，所以較大機會聽到「Laurel」。麻省眼科及耳科醫院嘅聽力學主任Kevin Franck就話，呢段錄音喺正「感知邊界」到，又用佢同奈克方塊比較。悉尼大學心理學院嘅David Alais教授亦都將呢段錄音同奈克方塊或者魯賓之壺比較，話佢係「模稜兩可嘅感知刺激」。亞利桑那大學嘅表達、語言及聽力學教授Brad Story話，低品質嘅錄音比較模糊。挪威公共衛生研究所高級研究員Bo L. Engdahl話，呢個案例嘅接收者聽到嘅頻率都唔同，佢嘅效應同三全音悖論類似，係取決於接收者平時接觸到嘅語言或方言。

如果將原始錄音調高或調低頻率嘅話，同一個接收者可以聽到唔同嘅單字發音。《紐約時報》喺佢個網到發布咗個互動工具，接收者可以將呢段錄音嘅頻率調高或調低，就可以聽到「Laurel」或者「Yanny」，支時Munson嘅理論。

加利福尼亞大學聖地牙哥分校心理教授Diana Deutsch話：「如果你視覺上見到嗰兩個詞彙，有啲人可能就只會聽到佢哋見到嗰個詞。」並解釋人會下意識將「好多自我」帶入聽覺入面，佢認為大多數人之所以聽到「Yanny」或者「Laurel」嘅發音，係因為短片上面寫咗呢兩個單字，導致促發效應，呢個案例顯示經驗會令認知產生偏差。香港大學言語及聽覺科學部副教授吳民華就，除咗接收者嘅主觀意願、過往經驗之外，如果佢喺聽之前已經知道結果，都會影響接收結果。

## 衍伸
YouTube頻道DosmRider喺2014年5月9號上傳一條短片，內容係講《少年駭客》系列嘅玩具周邊，其中一件玩具嘅音效入面，所講嘅究竟係「Brainstorm」定係「Green Needle」，亦都引起廣泛討論，原理同Laurel-Yanny都好類似。

## 睇埋
* 空耳
* 錯聽
* 
* 
* 
* 藍黑白金裙
* 自由屄

## 註

## 參考資料
葡萄牙海鮮飯

**葡萄牙海鮮飯**（） ，又叫**葡式海鮮飯**，係葡萄牙菜式，用到各種海鮮（譬如蝦、蛤、麵包蟹、龍蝦、青口）同配料（譬如洋蔥、番茄、紅椒）同飯煮成。佢同西班牙海鮮飯主要分別，係佢燉煮而成，比較多湯汁，似食緊湯飯。
高低重音

**高低重音**或者**音高重音**（）係一種重音。喺**高低重音語言**裏面，一個詞入面嘅每個音節啲音調，取決於嗰個音節喺詞裏面出現嘅位置。同**高低重音語言**相對，喺聲調語言度，每個音節有自己固定嘅聲調，佢嘅聲調同佢喺詞裏面出現嘅位置無關。世界上好多語言（例如日文、吳語等）都含有高低重音系統（另一種係輕重重音）。

例如話，對於同樣都淨係得高低兩調之分嘅音高重音語言同聲調語言，一個雙音節詞[aba]， 喺音高重音語言裏面只有兩種可能嘅音調：[ába]或[abá]。而喺聲調語言中就可能有四種：低低調[àbà]、高高調[ábá]、高低調[ábà]、低高調 [àbá]。

## 日文

日文通常被認爲有高低重音。不過唔似塞爾維亞-克羅地亞語，日文只有20%嘅詞彙有音高重音，另外80%就冇重音。

音位降階或者比音高重音更加可以準確噉描述日文嘅重音特點。一個詞嘅音調不斷上升直到音位降階，之後音調急劇下降。喺雙音節詞裏面，呢種表現係*高-低*同*低-高*嘅對立。無重音詞亦係*低-高*，但係後繼音節嘅音調令佢有別於有重音詞。

## 吳語
吳語，特別係上海話、寧波話，已經逐漸由聲調語言演變成一種音高重音語言。

以上海話為例。上海話每個字單獨讀時，依然有固定嘅聲調：陰平（調值53）、陰去（調值34）、陽去（調值13）、陰入（調值5）、陽入（調值2）。但係喺口語嘅詞句裏面，字嘅聲調消失，而代之以高、中、低三個音調。詞首如果係陽去或陽入字，則該字只可能係低音調（調值22或11）；詞首如果係陰去或陰入字，則該字只可能係中音調（調值33）；詞首如果係陰平字，則該字只可能係高音調（調值55）。多音節詞裏面，第一個字嘅音調決定了該詞裏面其他所有字嘅音調。如果第一個字係高音調，後面嘅字都讀中音調；如果第一個字讀中音調或低音調，嗰麽第二個字讀高音調，再後面嘅字讀中音調。

吳語臨紹小片慈溪話只係剩低4個聲調，4個冇任何辨義作用嘅聲調：陰舒，陽舒，陰入，陽入。陰陽係可以通過聲母嘅清濁來區別嘅，而舒入就同韻母有關。亦即係話，喺慈溪話中，聲調已經係冇咗作用。噉佢就已經可以話完全係一種音高重音語言嘞。

## 參考文獻

* This usage of the term 'pitch accent' was proposed by Bolinger (1958), taken up by Pierrehumbert (1980), and described in Ladd (1996).* .
* 
* 
*
跑車浪漫旅5

**跑車浪漫旅5**（英文：Gran Turismo 5），係由索尼互動娛樂開發嘅競速遊戲，2010年推出。

## 參考


## 出面網頁
*跑車浪漫旅5影片
梁淑貞 (教育家)

**梁淑貞**，香港基督教臻美黃乾亨小學暨初中學校前校監，2008年獲香港政府頒授榮譽動章（MH），2014年1月被剔除出授勳及嘉獎名單。

## 經歷
佢曾經做過中小學老師，80年代末轉職做社工喺青少年中心工作。

1990年，佢開始創立Joyful同基督教臻美青少年社會服務處，後嚟喺1993年轉做非牟利慈善組織，正式成立基督教臻美社會服務機構，佢擔任主席，佢老公楊師義就負責做總幹事。

## 詐騙罪成入獄
佢喺2007年講大話，向10多名家長借錢，話係要用嚟合併弘爵國際學校去籌辦高中，要資金償還弘爵嘅債務。事件被揭發後，佢一開始否認有咁做，再被揭發講大話後，一度失蹤唔見人，搞到廉政公署通緝佢。去到2012年6月，法院裁定佢有欺詐罪，判刑監禁15個月。之後佢獲准保釋等待上訴，但到2013年3月初，上訴被駁回，原判被維持，佢需要即時入獄。到6月底佢再次提出上訴申請，但終審法院都駁回咗。

## 參考來源
音強

**音強**（或），亦都妕「聲強」或者「聲強度」，指單位面積上嘅聲音功率，係語音嘅四要素之一。音強反映嘅係聲音嘅客觀物理強弱，同主觀嘅響度相對應。

由物理上講，音強決定於發音體振動嘅振幅。振幅越大，音強越強。由生理上說，音強取決於發音時聲門下壓力嘅大小。發音時發音器官嘅肌肉活動增強（用力大），呼出嘅氣流量大，噉氣流對發音器官嘅壓力大，發音體振幅亦都會大，於是音強就強；相反呢，音強就弱。

討論語音嘅聲學性質嗰陣，音強嘅因素不可或缺，喺探討某些發聲情況（例如探討朝鮮語入面嘅緊輔音同鬆輔音嘅區別）嘅聲學性質時，音強可以起辨別作用。元音音色嘅唔同，實際上就係唔同頻率段上嘅音強大小不同。

但係喺語言學中，音強嘅作用十分有限。聲音嘅響度係音強、音高、音長、音色嘅綜合表現，而音強往往唔起主導作用。

## 注釋

## 相關書目

*
*
*
*
*
*

## 睇埋
*響度
*重音

## 出面網頁
*How Many Decibels Is Twice as Loud? Sound Level Change and the Respective Factor of Sound Pressure or Sound Intensity 
*Acoustic Intensity 
*Conversion: Sound Intensity Level to Sound Intensity and Vice Versa 
*Ohm's Law as Acoustic Equivalent. Calculations 
*Relationships of Acoustic Quantities Associated with a Plane Progressive Acoustic Sound Wave 
*Table of Sound Levels. Corresponding Sound Intensity and Sound Pressure 
*What Is Sound Intensity Measurement and Analysis?
音長

喺語音學入面， **音長**（length或quantity）指嘅係一個音素喺發音入面維持嘅長度，係聲音嘅一種。常見嘅有**[[元音長度|長元音]]**同**[[輔音延長|長輔音]]**等。

好多語言冇區分音素嘅長度。喺有區分嘅語言入面，只有少數同時具有能夠區別語意嘅長元音同長輔音；其他大多都只有其中一種；有啲語言則係兩者互相影響。

對於音長嘅長度，好多語言都將佢分成「長」、「短」兩種。但係愛沙尼亞語同一啲薩米語方言就具有3種能夠區分語義唔同嘅音長，而且分別用喺輔音同元音嘅。有啲喺漢堡附近使用嘅低地德語變體、有啲變體、同埋有啲利普里安語嘅變體亦都係噉。

嚴格嚟講，一組「長－短音」除咗長度之外，其他特徵應該都係相同嘅，如德語嘅*St*'aa**t''—''St**a**dt''（—，國家－城市）。之不過，喺某啲語言入面，有一啲[[音素]]即使佢哋嘅長度唔同，而且[[元音高度]]同[[元音舌位]]亦都唔同，傳統上仍然會認為佢哋係長短音組合。例如[[英語嘅]]「長e／短i」：''f**ee**t''—''f**i**t''（—）；或者德語嘅「長e／短e」''B**ee**t''—''B**e*'tt*（—，花牀－牀）。另外，聲調輪廓可以增強長度，例如喺愛沙尼亞語度，其中過長嘅長度會伴隨住類似於音調應力標記嘅音調變化。

國際音標入面，長輔音與長元音都使用貌似冒號嘅長度符號（length sign，Unicode U+02D0 MODIFIER LETTER TRIANGULAR COLON）來標記，標記嘅位置係喺嗰個音素嘅後面。變音符號可以出現喺基本字母或長度符號嘅上下方，或者係兩者同時出現。例如，喺一啲唔將R讀做捲脷音嘅英語度，*party*一詞嘅會被省略，淨係留底部份嘅呼氣聲。喺呢個例子入面，國際音標寫成，其中代表呼氣聲嘅符號係寫喺長度符號嘅下方。 When both length and tone are moraic, a tone diacritic may appear twice, as in  (falling tone on a long vowel). A morpheme may be reduced to length plus nasalization, in which case a word might be transcribed . If the length is morphemic, the morphemes would be  and .

喺非線性嘅音位學中，長度嘅特徵通常唔會淨係睇特定聲音片段嘅特徵，而係由成個音節而定。

## 睇埋
* 
* 超短音
* 元音長度

## 參考資料
宇宙大尺度結構

**大尺度結構**（）係指宇宙入面有一啲大規模（講緊至少係明顯大過星系）嘅一啲「構造」。

## 睇埋
*暗物質
語言習得裝置

**語言習得裝置**（）係由杭士基喺 1960 年代提出嘅一個概念。事實表明，BB 唔使大人特登教佢哋文法等嘅概念，都可以學識用語言，於是杭士基就主張每一個 BB 腦入面都有 LAD，即係佢個腦入面有一套天生嘅認知能力，令佢能夠學識語言。

呢個概念幾有爭議性，唔少語言學家都反對。

## 睇埋
*語言習得
*先天定後天
表意文字描述字元

**表意文字描述字元**（，IDC）係萬國碼區段，收錄用來描述中日韓字元集嘅形意符號，屬萬國碼自第三點〇版對漢字嘅支援。

目前大部份編碼包含萬國碼，處理漢字編碼時大致先搜集漢字，幫每隻字編碼。但漢字數量龐大，字集往往唔完整；再加上漢字本身係開放組合，漢字用者好可能自造新字，無可能有字集可搜集晒全部漢字，所以用呢啲字元描述某「字」點用簡單啲嘅部件組合出來。

## 表

另有收錄表意文字指示符，以表示形似但唔一樣嘅字。

## 表意文字描述序列
**表意文字描述序列**（英文：Ideographic Description Sequence，IDS）係萬國碼標準定義嘅漢字結構描述語法，描述序列由描述字元同兩粒或以上特定字元（主要係漢字）組合而成，表示漢字嘅抽象結構。

萬國碼定義唨12種組合字元：

IDS嘅運算方式係前綴表示法，運算子寫先，對應數量嘅運算元寫後。呢種方式唔使用括號等字元輔助就可無歧義表示運算順序。

萬國碼標準噉定義表意文字描述序列：
 IDS := 漢字 | 部首 | 中日韓筆畫 | 私人造字區 | U+FF1F | IDS二元運算子 IDS IDS | IDS三元運算子 IDS IDS IDS
 IDS二元運算子 := U+2FF0 | U+2FF1 | U+2FF4 | U+2FF5 | U+2FF6 | U+2FF7 | U+2FF8 | U+2FF9 | U+2FFA | U+2FFB
 IDS三元運算子 := U+2FF2 | U+2FF3
合規範IDS必須由漢字、中日韓部首字元、中日韓筆畫字元（U+31C0至U+31EF）、私人造字、全形問號字元（U+FF1F），以IDC連接而成。

## 睇埋

* 動態組字
* 組合字元

## 出面連結
* 萬國碼嘅表意文字組合字元 碼位一覽
* 萬國碼嘅處理東亞文字 
* http://unicode.org/iuc/iuc18/papers/b16.ppt
一點明體

**一點明體**（**I.明體**、**I.Ming**、日文：一点明朝）係開源中文明體，字形跟傳承字形，由一點字坊整，今陣（二〇二三年七月十七號）出到八點〇〇版（二〇二二年九月六號），可用OpenType參數揀異體字、簡化字同唔同嘅標點格式，並提供唔同連結字功能。

**新一細明體**（**PMingI.U**）由一點明體叉出來與新細明體度量兼容（metric compatible）嘅版本，分別係行距加大咗，同微軟視窗用嘅上升高度同下降高度收窄咗，三組數值都整到好似（新）細明體噉。

## 收字範圍
佢收晒全部五大、GB2312、IICore、《通用規範漢字表》漢字，以及《常用香港外字表》一點八版嘅全部字元、「再會豆腐字」《本土語言外字表》二〇二〇年版全部字元、《康熙字典》全部字頭，此外重整埋部首同補充部首、筆畫、注音符號同注音符號擴展、蘇州碼子、蔴雀牌、中國象棋、中國算籌、中式「正」字計數符號、八卦、易經六十四卦、太玄經八十一卦等字元，覆蓋絕大部份正體／繁體中文用嘅字元，滿足香港同臺灣用者嘅一般需求。

## 睇埋

* 明體
* 黑體
* 圓體

## 註

## 參考資料
ICTS 列車

**ICTS 列車**（英文全名：，｢中載客量公共交通系統｣）係一種加拿大安大略政府透過轄下政府機構 （安省交通發展公司）喺1970年代自行研發嘅列車技術，原理有啲似磁浮，但係淨係用磁力拉郁架車，而唔係將架車浮起。

設計呢隻技術嘅目的係整一種載客量高過巴士，低過地下鐵嘅公共交通工具，本來係打算畀 GO Transit 用喺市區，後來 GO Transit 冇用，反而多倫多公車局就被安省政府逼，硬啃原先打算用輕鐵嘅士嘉堡鐵路綫一定要用 ICTS，結果就係士嘉堡 RT。

間政府機構（當時已經轉咗名，新名叫 ，UTDC，城市交通發展公司）後來被龐巴迪集團收購咗，隻列車技術亦改咗個牌子名，叫 ，呢種列車除咗喺多倫多有用之外，溫哥華（溫哥華架空列車）、聖保羅同吉隆坡都有用。

## 拎
* 加拿大公共交通論壇上面有關 ICTS 列車嘅文章

## 參考資料
颱風泰利 (2023年)

**颱風泰利**（，國際編號：**2304**，聯合颱風警報中心：**WP042023**）係2023年太平洋颱風季第4個被命名嘅熱帶氣旋。呢個熱帶氣旋喺2023年7月17號夜晚喺廣東湛江登陸。
香港虛擬貨幣交易所

**香港虛擬貨幣交易所**（**HKCEXP**），又叫**香港虛擬貨幣平台**，係一間香港嘅虛擬貨幣平台，2018年成立，現時由張秀蓮擔任行政總裁，除咗提供虛擬貨幣交易功能外，亦有推出自己嘅虛擬貨幣「GCX」。

去到2019年，佢哋仲同香港高登討論區合作，發行「膠幣」。

有黃色經濟圈嘅資訊平台指，擔任行政總裁嘅張秀蓮，老公正係有份參與七二一元朗襲擊事件嘅黑社會成員胡學霖，而呢個平台專門幫黑社會洗黑錢。

## 參考


## 出面網頁
* 官方網站
鄧達善

**鄧達善**，香港親中鄉事派政治人物，屏山勢力人士，著名時裝設計師鄧達智嘅細佬。暱稱。肥仔善

## 參選經歷
佢喺2015年同2019年都有參與區議會選舉，分別出選屏山北同屏山中選區但都落敗。

喺2015年香港區議會選舉，佢攞到938票，未能當選。

## 爭議

* 佢部分持有嘅土地捲入違規發展問題。其中，元朗屏山朗天路嘅祖堂地變成小型垃圾山，而呢塊地展開由鄧達善同鄧志學所管理。另外，天水圍嘉湖山莊泥頭山旁一個燒烤場，亦被揭發涉及違規搭建構築物而被地政總署釘契，該燒烤場主要股東就包括鄧達善同埋鄧志學兩人。
* 鄧志學同鄧達善兩個人，喺2014年佔領運動期間，帶領好多人包圍壹傳媒大樓，唔俾《蘋果日報》出版。

## 部分公職

* 元朗區體育會第38屆董事會(2023-2025)常務董事

## 參考
反芻動物

**反芻動物**，生物分類上叫**反芻亞目**（***Ruminantia***），係偶蹄目下面嘅一個亞目，共通點都係識得反芻。
鄧達智

**鄧達智**（**William TANG Tat Chi**，）係香港時裝設計師、電台節目主持、旅遊家、專欄作家同埋新界原居民。佢特別擅長將香港本地元素融入佢嘅時裝設計度，例如曾灶財嘅「墨寶」。佢個細佬鄧達善之前係屏山鄉事委員會嘅副主席。
## 出面網頁
新石器革命

**新石器革命**（**Neolithic Revolution**），又叫**第一次農業革命**（**First Agricultural Revolution**），係指約莫一萬年前嘅新石器時代入面，人類開始逐漸由漁獵採集轉變成從事農業，亦開始定居一個地方聚集人口。
蘇薩

**蘇薩**（**Susa**）係伊朗一個古城，歷史可以追溯到公元前4400年，曾經係埃蘭同波斯第一帝國嘅國都，到1218年畀蒙古人入侵後荒廢咗。
阿米尼烏斯

**阿米尼烏斯**（**Arminius**，），係羅馬帝國時期嘅日耳曼將領，帶兵打贏過入侵日耳曼嘅羅馬帝國，最後畀羅馬帝國收買刺客而遇刺身亡。
瞪羚

**瞪羚**，生物分類上叫**瞪羚屬**（***Gazella***），係牛科羚羊亞科下面嘅一個屬，下面現存約莫有17個品種。
伊斯蘭主義

**伊斯蘭主義**（**Islamism**）係同伊斯蘭教相關嘅意識形態，主張伊斯蘭唔單只係宗教信仰，更係一套政治體制。
德里蘇丹國

**德里蘇丹國**（**Delhi Sultanate**），係印度次大陸一個古國，大多數時間定都德里，1206年立國，歷經5個王朝，1526年畀蒙兀兒汗國取代。
Rapunzel

**Rapunzel，**拉丁字母串字，指：

* 長髮姑娘。德國故事。格林童話集入便都有收錄呢個故仔。
* 漫遊風鈴草。德文。
* 羊萵苣。德文。

## 攷
伊朗史

**伊朗史**，又可以叫**波斯史**，可以追溯到公元前4000年。到公元前3200年開始，伊朗西南部嗰頭出現一個叫埃蘭嘅國。到前625年，米底亞王國統一伊朗地區，隨後前550年出現嘅波斯第一帝國，係伊朗史入面最強大嘅國，領土橫跨歐洲、亞洲、非洲，之後伊朗地區歷經塞琉古帝國、安息帝國、薩珊統治。隨住7世紀伊斯蘭教勢力崛起，伊朗地區逐漸伊斯蘭化，原有嘅瑣羅亞斯德教逐漸衰落。經過幾個世紀後，到1501年先至再出現薩法維嘅統一王朝，1789年畀愷加王朝取代，1925年又畀巴列維王朝取代，並喺1935年將國名由「波斯」改成「伊朗」。1979年爆發伊朗革命，伊朗廢除君主制，變成一個伊斯蘭共和國。
自由至上主義

**自由至上主義**（**Libertarianism**），又叫**自由意志主義**，係將自由奉為核心原則嘅政治意識形態，主張將自治同政治自由最大化。
福建中學附屬學校

**福建中學附屬學校**（Fukien Secondary School Affiliated School）喺九龍觀塘區嘅油塘油塘邨第二期（近油翠苑）度，係一間男女直資嘅英文小學。佢同福建中學有緊密嘅關係，符合升班資格嘅學生可以優先被福建中學錄取。

福建中學附屬學校曾經因為校內「下跪禮」風波而被批評。之後校長徐區懿華曾經上電台解畫，引述《孝經》反駁批評者「諗多咗」，但結果被時事評論員馮睎乾反駁質疑佢一方面引述《孝經》，但其實錯誤理解，甚至無真係睇過。馮睎乾因應徐區懿華嘅親中派立場，甚至引述《人民網》嘅文章〈我厭惡組織學生下跪的學校〉，提到《人民網》呼籲所有學校都應該清除下跪教育。

## 出面網頁

* 

## 參考來源

類:香港小學
類:油塘
德意志邦聯

**德意志邦聯**（**Deutscher Bund**），又叫**日耳曼邦聯**，係19世紀德國地區嘅一個邦聯，1815年組成，永久主席國係奧地利帝國，永久副主席國係普魯士王國。1866年普奧戰爭後，德意志邦聯解散，由普魯士建立嘅北德意志邦聯取代。
穆拉比特王朝

**穆拉比特王朝**（**Almoravid dynasty**），係摩洛哥嘅一個王朝，約莫1040年建立，到1147年畀穆瓦希德王朝消滅。
公民社會

**公民社會**（**civil society**），係社會入面除咗政府同企業之外嘅第三個板塊，為咗公眾利益而組成嘅群體。
師 (軍隊編制)

**師**（**Division**），係軍隊編制單位，由幾個旅組成，人數通常有6,000到25,000人。
伍 (軍隊編制)

**伍**（**Fireteam**），又叫**火力組**，係軍隊編制單位，屬最細嘅編制單位，人數通常有2到5人。
議會共和制

**議會共和制**（**Parliamentary republic**），係共和制嘅一種，屬議會制，由議會選出嘅總理掌握國家最高權力，而總統只係虛位元首。
伏爾加保加利亞

**伏爾加保加利亞**（***Volga Bulgaria***），係保加爾人建立嘅一個古國，約莫9世紀尾成立，喺伏爾加河同卡馬河匯流地區，近住而家俄羅斯楚瓦什共和國同韃靼斯坦共和國（同現代保加利亞冇直接關係），1236年畀蒙古人消滅。
國際象棋聯會

**國際象棋聯會**（**Fédération Internationale des Échecs**，通稱**FIDE**），簡稱**國際棋聯**，係連繫世界各國國際象棋組織嘅一個國際組織，1924年喺法國巴黎成立，而家總部喺瑞士洛桑。
大哥倫比亞

**大哥倫比亞**（**Gran Colombia**），正式國號**哥倫比亞共和國**（**República de Colombia**），係19世紀頭南美洲北部一個國，範圍主要包括現今嘅哥倫比亞、委內瑞拉、厄瓜多爾同巴拿馬，1819年立國，1831年解體。
莉莉絲

**莉莉絲**（**Lilith**），又寫做**莉莉斯**，係猶太教嘅神話人物，係亞當嘅頭一個老婆，後尾離開咗伊甸園。
熱拿亞共和國

**熱那亞共和國**（**Repubblica di Genova**）係中世紀意大利西北海岸嘅一個獨立城邦，首都熱那亞，曾經係地中海其中一個主要金融中心，1797年畀法蘭西第一共和國消滅。
自然哲學嘅數學原理

《**自然哲學嘅數學原理**》（），係英國科學家牛頓嘅拉丁文著作，1687年出版，入面記載咗好多佢提出嘅科學觀點，包括牛頓運動定律同萬有引力定律。

## 內容